**КОНКУРСНА ДОКУМЕНТАЦИЈА**

**ОТВОРЕНИ ПОСТУПАК**

**Јавнa набавкa услуга – Израда техничке документације за реконструкцију и доградњу објекта Дома здравља**

**С А Д Р Ж А Ј :**

|  |  |  |
| --- | --- | --- |
|  | Општи подаци о предмету набавке  | 3 |
|  | Врста, техничке карактеристике (спецификације), квалитет, количина, опис услуга, начин спровођења контроле и обезбеђивања гаранције квалитета, рок и место извршења | 4 |
|  | Критеријуми за квалитативни избор привредног субјекта (основи за искључење и критеријуми за избор привредног субјекта) са упутством како се доказује испуњеност тих критеријума  | 13 |
|  | Подаци у вези са критеријумом за доделу уговора  | 25 |
|  | Подаци на основу којих понуђачи припремају образац понуде  | 34 |
|  | Подаци на основу којих понуђачи припремају образац изјаве о испуњености критеријума за квалитативни избор привредног субјекта  | 35 |
|  | Образац структуре понуђене цене  | 36 |
|  | Образац трошкова припреме понуде  | 37 |
|  | Модел уговора  | 38 |
|  | Упутство понуђачима како да сачине понуду  | 53 |

 ***1. ОПШТИ ПОДАЦИ О ПРЕДМЕТУ НАБАВКЕ***

|  |  |
| --- | --- |
| Назив: | Израда техничке документације за реконструкцију и доградњу објекта Дома здравља |
| Референтни број: | \_\_/24 |
| Врста предмета набавке: | Услуге |

**Подаци о наручиоцу:**

Наручилац: \_\_\_\_\_\_\_\_\_\_\_\_\_\_\_\_\_\_\_\_\_\_

**Врста поступка јавне набавке:**

Предметна јавна набавка се спроводи у отвореном поступку, у складу са Законом и подзаконским актима којима се уређују јавне набавке, Законом о планирању и изградњи и подзаконским актима, Законом о безбедности и здрављу на раду и подзаконским актима, Законом о облигационим односима, као и другим прописима, стандардима и техничким нормативима.

**Циљ поступка:**

Поступак јавне набавке се спроводи ради закључења уговора о јавној набавци.

**Опис:**

Предмет јавне набавке је услуга израде техничке документације, укључујући и неопходна истраживања локације, прибављање мишљења, услова, одобрења, сагласности и дозвола у складу са законима и осталим прописима и стандардима Републике Србије, као и израда техничког дела конкурсне документације потребног за спровођење поступка јавне набавке за извођење радова на реконструкцији и доградњи, као и на спољном уређењу, објекта Дома здравља у \_\_\_\_\_\_.

***Напомене:***

*Уписати евентуалне остале напомене од значаја за предмет јавне набавке, примера ради: податке о могућим опцијама и могућим продужењима уговора (члан 30. став 1. у вези с чланом 156. ЗЈН), податак да наручилац спроводи резервисану јавну набавку (члан 37. ЗЈН), да ће се спроводити е-лицитација (чл. 71. – 73. и Прилог 5. ЗЈН), информације о адреси и времену обиласка локације, рок за доношење одлуке о додели уговора уколико је дужи од прописаног ЗЈН (члан 146. став 3. ЗЈН), итд.*

**2. ВРСТА, ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ, КОЛИЧИНА, ОПИС УСЛУГА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК И МЕСТО ИЗВРШЕЊА**

**Циљеви и сврха пројекта**

* Унапређење и проширење пружања услуга здравствене делатности и капацитета рада примарне здравствене заштите у квалитативном и квантитативном смислу,
* Ефикасније лечење пацијената,
* Адекватан пријем, модерна и савремена дијагностика,
* Правовремено информисање пацијената и пратилаца,
* Унапређење енергетске ефикасности објекта.

**Предмет јавне набавке**

Предмет јавне набавке је услуга израде техничке документације, укључујући и неопходна истраживања локације, прибављање мишљења, услова, одобрења, сагласности и дозвола у складу са законима и осталим прописима и стандардима Републике Србије и израда техничког дела конкурсне документације потребног за спровођење поступка јавне набавке за извођење радова на реконструкцији и доградњи, као и на спољном уређењу, објекта Дома здравља у \_\_\_\_\_\_.

Предмет техничке документације је реконструкција постојећег објекта Дома здравља спратности\_\_\_\_\_, бруто површине око\_\_\_\_\_\_m2\_\_\_\_\_\_\_ и доградња спрата површине око \_\_\_\_\_\_m2, као и спољно уређење дела парцеле на којој се објекат налази.

**Постојеће стање**

***Напомена:*** Наручилац овде наводи податке о објекту који је предмет реконструкције. Подаци морају бити информативног карактера, који садрже информацију о локацији објекта, укључујући контекст и ограничења, датуму изградње објекта, имовинско правном статусу објекта (власништву), основне описе постојећег стања инсталација, опреме, изолације итд, информацију о постојећој класи енергетске ефикасности објекта. Део документационе подлоге који се објављује у оквиру техничке документације која је саставни део конкурсне документације је архивски пројекат, ако постоји.

**Oбим и опис услуге**

Обавеза Пружаоца услуге је да изради и обезбеди:

А. Геодетске и геотехничке подлоге:

* Геотехнички елаборат,
* Оверен Катастарско топографски план,
* Катастар водова,
* Геодетско снимање постојећег објекта и делова парцеле за потребе израде техничке документације,
* Пројекат осматрања понашања тла и објекaта - по потреби, уколико статички прорачун то покаже.

Б. Техничку документацију:

* Снимак постојећег стања објекта,
* Идејно решење (ИДР) за потребе прибављања Локацијских услова,
* Пројекат за грађевинску дозволу (ПГД) са прописаним изводима и са коначаним извештајем о извршеној техничкој контроли у којем се констатује да на пројекат за грађевинску дозволу нема примедби, израђен за потребе прибављања грађевинске дозволе,
* Пројекат за извођење (ПЗИ) и Главни пројекат заштите од пожара, за потребе извођења радова и прибављања свих потребних сагласности, мишљења, решења, одобрења и дозвола од надлежних институција (органа надлежног за послове за заштиту од пожара, ималаца јавних овлашћења и других по потреби),
* Све елаборате и студије прописане за одређени ниво техничке документације, нарочито, али не и искључиво, Елаборат о геотехничким условима изградње, Елаборат енергетске ефикасности, Елаборат заштите од пожара, План превентивних мера, и остале елаборате и студије потребне за извођење радова,
* Синхрон планове спољашњих инсталација и прикључака и унутрашњих инсталација у објекту са свим карактеристичним пресецима, и опреме,
* Технички део конкурсне документације за потребе спровођења поступка јавне набавке за избор извођача радова, са детаљним спецификацијама, предмером (који недвосмислено дефинише све захтеве, без неоправданог давања предности одређеној опреми или материјалу и без неоправданог довођења одређених привредних субјеката у повољнији или неповољнији положај) и цртежима.

Техничком документацијом обухватити следеће делове:

* Пројекат архитектуре,
* Пројекат конструкције,
* Пројекат хидротехничких инсталација,
* Пројекат електроенергетских инсталација,
* Пројекат телекомуникационих и сигналних инсталација,
* Пројекат система дојаве пожара,
* Пројекат система техничке заштите,
* Пројекат система аутоматског управљања
* Пројекат машинских инсталација,
* Пројекат термотехничких инсталација,
* Пројекат лифта,
* Пројекат технологије,
* Пројекат спољног уређења,
* Пројекат припремних радова,
* као и све елаборате и студије прописане за одређени ниво техничке документације.

Пружалац услуге је у обавези да активно учествује и пружи подршку Наручиоцу у изради Пројектог задатка.

В. Прибављање потребних мишљења, услова, одобрења, сагласности и дозвола, и то:

* Услова за пројектовање, односно прикључење објеката на инфраструктурну мрежу,
* Сагласности на техничку документацију и прибављање исправа и других докумената које издају имаоци јавних овлашћења, а услов су за изградњу објеката,
* Локацијске услове,
* Грађевинску дозволу,
* Сагласност органа надлежног за послове за заштиту од пожара на Пројекат за извођење (ПЗИ) и Главни пројекат заштите од пожара,
* Сагласност на Студију о процени утицаја на животну средину, уколико постоји обавеза прибављања исте,
* Сагласности ималаца јавних овлашћења на прикључење објекта на јавну инфраструктуру,
* Свих осталих потребних услова, мишљења, одобрења, сагласности и дозвола за пројектовање, односно прикључење објеката на инфраструктурну мрежу, сагласности на техничку документацију, исправа и других докумената које издају имаоци јавних овлашћења, а услов су за извођење радова, односно за издавање локацијских услова, грађевинске и других дозвола из њихове надлежности.

Обавеза Пружаоца услуга је да у име Наручиоца подноси и преузима све захтеве, поднеске, акте и документацију електронским путем кроз ЦИС (Централни информациони систем) или ако је потребно другачије. Прибављање неопходних мишљења, услова, сагласности и дозвола је одговорност Пружаоца услуге.

Све трошкове такси и накнада за услуге имаоца јавних овлашћења који произилазе из ових обавеза сносиће Наручилац.

Г. Месечне извештаје.

Пружалац услуге је у обавези да Наручиоцу доставља месечне извештаје о детаљним извршеним активностима и потенцијалним проблемима, потписане од стране овлашћеног лица Пружаоца услуге и то један оригинал и једну копију, као и у електронском облику, најкасније до 7. дана у месецу, за претходни месец.

Наручилац усваја месечне извештаје уколико нема примедбе на исте, а уколико има примедбе Пружалац услуге је дужан да их отклони у року од 8 дана и Наручиоцу достави нови исправан месечни извештај. Сви извештаји треба да буду израђени у формату који је договорен са Наручиоцем, на српском језику.

Пружалац услуге се обавезује да буде на располагању Наручиоцу и у време трајања поступка јавне набавке за извођење радова, као и у током извођења радова, односно да пружа помоћ Наручиоцу у току поступка јавне набавке за извођење радова, као и да даје појашњења пројектне документације у току извођења радова, у року који ће Наручилац навести у захтеву који ће доставити Пружаоцу услуге, а који не може бити краћи од 24 часа од тренутка пријема захтева.

У току спровођења поступка јавне набавке за радове, Пружалац услуге је у обавези да без одлагања, водећи рачуна о прописаним роковима, писаним путем, на захтев Наручиоца пружи Наручиоцу све информације и сва појашњења на евентуална питања заинтересованих лица у вези са техничким делом конкурсне документације.

**Програмски захтеви**

***Напомена:***

Што прецизније дефинисати захтеве у погледу положаја дограђеног дела објекта, концептуално технолошког решења, потребних садржаја, потребне просторне организације капацитета, величине, намене и функционалности.

**Општи захтеви**

Пружалац услуге је у обавези је да техничку документацију изради у свему према:

* Важећој законској регулативи, правилницима, нормативима и стандардима Републике Србије и правилима струке за пројектовање здравствених објеката,
* Важећој планској документацији,
* Захтевима и препорукама из ових Техничких спецификација,
* Пројектном задатку израђеном уз активно учешће и подршку Пружаоца услуге.

Техничка документација мора да буде сачињена у складу са Законом о планирању и изградњи („Службени гласник Републике Србије“, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023), Правилником о садржини, начину и поступку израде и начину вршења техничке контроле техничке документације према класи и намени објекта („Службени гласник Републике Србије“, бр. 96/2023)), Правилником о техничким стандардима планирања, пројектовања и изградње објеката, којима се осигурава несметано кретање и приступ особама са инвалидитетом, деци и старим особама („Службени.гласник Републике Србије“, бр. 22/2015) и свим другим прописима који се примењују у вези са реконструкцијом и доградњом објеката, а посебно прописима који се односе на медицинску и санитарну заштиту и здравље и безбедност на раду. Главни пројекат заштите од пожара мора бити израђен у складу са Законом о заштити од пожара и свим важећим прописима и подзаконским актима о заштити од пожара.

Обавеза Пружаоца услуге је да изврши проверу статичке стабилности конструкције постојећег објекта на којем се интервенише и изради пројекат санације или ојачања конструкције у случају потребе.

Прикључци на јавну комуналну инфраструктуру су део пројекта одговарајуће области, односно врсте инсталација.

Пројекат за извођење (ПЗИ) мора да садржи све детаље неопходне за извођење радова. Обавезни део Пројекта за извођење су Синхрон планови свих инсталација по нивоима уз приказ свих критичних тачака кроз пресеке.

Технички део документације потребне за спровођење поступка јавне набавке за извођење радова израђује се на основу пројекта за извођење. Све примедбе органа надлежног за послове за заштиту од пожара на техничку документацију морају бити имплементиране у техничке спецификације, предмере и цртеже.

Сви делови пројеката морају да садрже предмере и предрачуне у xlsx/xls формату.

Сви пројекти морају бити међусобно усаглашени.

Квалитет свих резултата ће бити прегледан и прихваћен од стране Наручиоца.

Вршилац техничке контроле биће ангажован од стране Наручиоца. Обавеза Пружаоца услуге је да у току израде техничке документације сарађује са вршиоцем техничке контроле, имплементира сугестије, финални пројекат достави вршиоцу техничке контроле, и поступи по примедбама уколико их има.

Пројектом је неопходно обезбедити безбедно, функционално и здраво окружење за пацијенте, посетиоце, медицинско особље и особље које обавља функције у технолошки специфичним просторима. Техничка документација мора задовољити све критеријуме, прописе, стандарде, техничке и санитарне захтеве који се односе на објекте ове намене, укључујући и стандарде за акредитацију здравствених установа.

Препорука је да техничка документација буде израђена у складу са најбољим домаћим, као и међународним, еколошким и социјалним стандардима.

Пројектна решења морају да обезбеде:

* Приступачност: Техничка документација мора да буде усклађена са прописима који се односе на приступачност, нарочито за особе са инвалидитетом. Потребно је обезбедити лак приступ особљу и возилима за транспорт материјала, лекова, хране и отпада.
* Физичку безбедност: Потребно је применити све мере физичке безбедности које омогућују приступ ватрогасно-спасилачким јединицама објекту и људима у објекту,
* Квалитет боравка у просторима: Потребно је обезбедити дневну светлост, влажност и температуру ваздуха унутар објеката у складу са стандардима за пројектовање сваке од планираних функционалних целина.
* Енергетску ефикасност: Техничку документацију је потребно урадити у складу са најбољим домаћим стандардима и прописима за енергетски ефикасне објекте.
* Заштиту животне средине: Техничку документацију је потребно урадити у складу са најбољим домаћим стандардима и прописима у области заштите животне средине, узимајући у обзир међународне стандарде и препоруке.
* Хигијенску и здравствену безбедност: Потребно је да техничка документација буде израђена у складу са важећим прописима који се односе на хигијенско - санитарне прописе.
* Звучну изолованост: Потребно је обезбедити адекватну звучну изолованост у складу са предвиђеном наменом објеката и просторија унутар њих, у складу са важећом регулативом и стандардима.
* Примену здравствених стандарда и прописа: Пројектна решења морају да буду заснована на анализи успешних здравствених објеката, најбољој пракси, домаћим стандардима, као и смерницама из прописа о акредитацијама.

Пројектним решењем је потребно обезбедити једнаке могућности, адекватан приступ и коришћење услуга свим корисничким групама, без ограничења у смислу пола и рода, а посебно узимајући у обзир елементе приступачности и потребе рањивих група као што су особе са инвалидитетом, старе особе, деца и особе са децом, у складу са важећим законима и прописима Републике Србије.

Приликом израде техничке документације је потребно преиспитати могућност примене решења заснованих на природи која имају за циљ смањење утицаја климатских промена, побољшање квалитета ваздуха и микроклиматских услова, што све позитивно утиче на физичко и ментално здравље становништва.

**Прописи и стандарди**

Пружалац услуге је дужан да се при изради техничке документације придржава важећих прописа Републике Србије.

У случају непостојања важећих домаћих стандара и/или правно-техничке регулативе везане за било какву активност или документацију током пројектовања примењиваће се оне одредбе међународних стандарда које обезбеђују бољи квалитет и већу сигурност објекта, о чему одлучује Наручилац.

Техничку документацију је потребно израдити у складу са прописима који се односе на стандарде здравства. Функционална организација здравствених простора треба да буде у складу са домаћих прописима који се односе на здравствену и санитарну заштиту, као што су Закон о здравственој заштити, Правилник о условима и начину унутрашње организације здравствених установа, док пројектна решења која се односе на стандарде здравствене заштите треба да буду у складу са домаћим и европским стандардима, водећи се смерницама из прописа о акредитацијама.

**Материјализација**

Предвиђена материјализација објекaта мора бити базирана на савременим и сертификованим материјалима, адекватних техничко-технолошких, безбедоносних и физичких карактеристика у складу са наменом и технолошким захтевима објеката. Потребно је посебно обратити пажњу на захтеве енергетске ефикасности објеката, отпорности на пожар, санитарно-хигијенске и акустичке захтеве, као и на све аспекте заштите животне средине.

Потребно је предвидети примену искључиво незапаљивих, односно тешко запаљивих или самогасивих материјала и уградних елемената. Потребно је водити рачуна и о хемијском саставу и емисији токсичних гасова приликом сагоревања и због тога предвидети материјале и уградне елементе са смањеном емисијом или без емисије токсичних гасова.

Потребно је изабрати материјале и производе са ниском емисијом загађивача (укључујући адхезиве, заптивне масе, боје, намештај, подне облоге). Техничку документацију је потребно израдити у складу са свим прописима који се односе на контролу загађивања животне средине.

Примењени материјали морају задовољавати све услове са аспекта трајности, економичности и одржавања, морају бити погодни за одржавање и чишћење уобичајним средствима.

Материјали примењени за завршну обраду површина, уградни елементи и сви елементи ентеријерске опреме морају задовољавати и естетске критеријуме и бити одобрени од стране Наручиоца.

Примењени материјали морају задовољавати све стандарде Републике Србије и бити доступни на локалном тржишту да би се обезбедио континуитет замене оштећених елемената.

**Остали захтеви**

Техничком документацијом је потребно предвидети уградњу савремене опреме.

Потребно је предвидети машинску и електро опрему за коју је могуће обезбедити локалну дистрибуцију и сервис.

***Напомена:***

У овом делу Конкурсне документације је потребно навести остале посебне захтеве за израду техничке доументације у случају да их има.

**Начин достављања техничке документације**

Техничка документација израђује се на српском језику.

Целокупна документација мора бити достављена у електронском облику и на папиру.

Електронски облик подразумева отворене (са могућношћу прављења измена) и „pdf“ формате. Отворени формат подразумева:

* цртеже у форматима: ifc, rvt и dwg,
* предмере и предрачуне радова, као и спецификације у форматима: xlsx/xls,
* текстуалну документацију у форматима: docx/doc и xlsx/xls,
* прорачуне у форматима: docx/doc, xlsx/xls и другим форматима,
* pdf и dwfx формате за техничку документацију која ће бити достављена кроз ЦИС (Централни информациони систем) и оверена електронским потписима у складу са важећим Правилником о поступку спровођења обједињене процедуре електронским путем.

Електронски формат доставља се у по 3 (три) примерка на УСБ-овима.

Техничка документација у папирном облику доставља се у по 4 (четири) примерка.

Током пружања услуге и израде техничке документације, Пружалац услуге је обавезан да достави и штампани материјал - цртеже за потребе састанака, да врши континуирано праћење, координацију и комуникацију.

**Рок за извршење услуге**

Пружалац услуге је у обавези да у року од \_\_\_\_\_дана од дана увођења у посао изврши комплетну уговорену услугу, у свему у складу са Техничком спецификацијом, а што нарочито подразумева израду:

- Идејног решења (ИДР) и прибављање Локацијских услова,

* Пројекта за грађевинску дозволу (ПГД) са прописаним изводима и са коначаним извештајем о извршеној техничкој контроли у којем се констатује да на пројекат за грађевинску дозволу нема примедби, и прибављање грађевинске дозволе,
* Пројекта за извођење (ПЗИ) са Планом превентивних мера заштите на раду и Главни пројекат заштите од пожара, за потребе извођења радова и прибављања свих потребних сагласности, мишљења, решења, одобрења и дозвола од надлежних институција (органа надлежног за послове за заштиту од пожара, ималаца јавних овлашћења и других по потреби).

Након закључења уговора, Наручилац предаје Пружаоцу услуге, сву документациону основу за израду техничке документације којом располаже.

Дан примопредаје документационе основе записнички се констатује и сматра се даном увођења у посао.

Пружалац услуге се обавезује да, у наведеном року од \_\_\_\_\_\_\_\_\_ дана од дана увођења у посао, изврши комплетну уговорену услугу и да исходује Локацијске услове, Грађевинску дозволу, сагласност органа надлежног за послове за заштиту од пожара на техничку документацију, сагласност надлежног органа на студију о процени утицаја на животну средину, уколико буде утврђена обавеза прибављања сагласности на процену утицаја, као и да Наручиоцу достави сву техничку документацију и другу документацију и све остале потребне услове, одобрења, сагласности и дозволе надлежних органа, у складу са прописима и стандардима Републике Србије, као и технички део документације потребне за спровођење поступка јавне набавке извођења радова, одобрене од стране Наручиоца, у свему у складу са овим Техничким спецификацијама. У овај рок се не урачунава време потребно за добијање услова, одобрења, сагласности и дозвола надлежних органа.

Разумно време обављања техничке контроле ПГД урачунава се у рок за израду ПГД. Време исправке/допуне ПГД, по захтеву Наручиоца/вршиоца техничке контроле, урачунава се у рок за израду ПГД.

**Расположива документација**

***Напомена:***

У случају да Наручилац поседује техничку и другу документацију која је од користи за извршење услуге, а не утиче на сагледавање обима услуге и формирање понуде, у овом делу треба навести у ком формату (папирном, дигиталном пдф или отвореном формату) ће бити достављена одабраном Пружаоцу услуге.

**Обилазак локације и увид у постојећу документацију**

За припрему понуде и упознавање са предметом набавке Наручилац је предвидео могућност обиласка локације.

Обилазак локације може се извршити у периоду до \_\_\_\_\_\_\_ до \_\_\_\_\_\_\_\_ уз претходно најављивање путем Портала јавних набавки.  О обиласку локације сачињава се Записник.

**3. КРИТЕРИЈУМИ ЗА КВАЛИТАТИВНИ ИЗБОР ПРИВРЕДНОГ СУБЈЕКТА *и упутство како се доказује испуњеност тих критеријума***

**Назив поступка**: Израда техничке документације за реконструкцију и доградњу објекта Дома здравља

Референтни број: **\_\_\_/24**

1. **Основи за искључење**

**1.1. Правоснажна пресуда за једно или више кривичних дела**

Правни основ:

Члан 111. став 1. тач. 1)-Наручилац је дужан да искључи привредног субјекта из поступка јавне набавке ако привредни субјект не докаже да он и његов законски заступник у периоду од претходних пет година од дана истека рока за подношење понуда, односно пријава није правноснажно осуђен, осим ако правноснажном пресудом није утврђен други период забране учешћа у поступку јавне набавке, за:

1. кривично дело које је извршило као члан организоване криминалне групе и кривично дело удруживање ради вршења кривичних дела;
2. кривично дело злоупотребе положаја одговорног лица, кривично дело злоупотребе у вези са јавном набавком, кривично дело примања мита у обављању привредне делатности, кривично дело давања мита у обављању привредне делатности, кривично дело злоупотребе службеног положаја, кривично дело трговине утицајем, кривично дело примања мита и кривично дело давања мита, кривично дело преваре, кривично дело неоснованог добијања и коришћења кредита и друге погодности, кривично дело преваре у обављању привредне делатности и кривично дело пореске утаје, кривично дело тероризма, кривично дело јавног подстицања на извршење терористичких дела, кривично дело врбовања и обучавања за вршење терористичких дела и кривично дело терористичког удруживања, кривично дело прања новца, кривично дело финансирања тероризма, кривично дело трговине људима и кривично дело заснивања ропског односа и превоза лица у ропском односу.

Начин доказивања испуњености критеријума:

Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Наручилац је дужан да пре доношења одлуке у поступку јавне набавке захтева од понуђача који је доставио економски најповољнију понуду да достави доказе о испуњености критеријума за квалитативни избор привредног субјекта.

Сматра се да привредни субјект који је уписан у регистар понуђача нема основа за искључење из члана 111. став 1. тач. 1) Закона о јавним набавкама.

Непостојање овог основа за искључење доказује се следећим доказима:

Правна лица и предузетници:

1. Потврда надлежног Основног суда на чијем подручју се налази седиште домаћег правног лица или предузетника, односно седиште представништва или огранка страног правног лица којим се потврђује да понуђач у периоду од претходних пет година од дана истека рока за подношење понуда, односни пријава није правноснажно осуђен, осим ако правноснажном пресудом није утврђен други период забране учешћа у поступку јавне набавке, и то за следећа кривична дела: кривично дело пореске утаје; кривично дело преваре; кривично дело неоснованог добијања и коришћења кредита и друге погодности; кривично дело злоупотребе службеног положаја; кривично дело трговине утицајем; кривично дело давања мита; кривично дело трговине људима (за облике из члана 388. ст. 2, 3, 4, 6, 8 и 9 Кривичног законика) и кривично дело заснивања ропског односа и превоза лица у ропском односу (за облике из члана 390. ст. 1 и 2 Кривичног законика).
2. Потврда надлежног Вишег суда на чијем подручју се налази седиште домаћег правног лица или предузетника, односно седиште представништва или огранка страног правног лица којим се потврђује да понуђач у периоду од претходних пет година од дана истека рока за подношење понуда, односни пријава није правноснажно осуђен, осим ако правноснажном пресудом није утврђен други период забране учешћа у поступку јавне набавке, и то за следећа кривична дела: кривично дело злоупотребе службеног положаја, ако вредност прибављене имовинске користи прелази 1.500.000,00 динара; кривично дело трговине људима (за облике из члана 388. ст. 1, 5 и 7

Кривичног законика); кривично дело заснивања ропског односа и превоза лица у ропском односу ако је извршено према малолетном лицу и кривично дело примања мита.

1. Потврда Посебног одељења Вишег суда у Београду за организовани криминал којим се потврђује да правно лице или предузетник није осуђивано за нека од следећих кривичних дела: кривична дела организованог криминала; кривично дело удруживања ради вршења кривичних дела; кривично дело злоупотребе службеног положаја, трговине утицајем, примања мита и давања мита ако је окривљени односно лице којем се даје мито службено или одговорно лице које врши функцију на основу избора, именовања или постављења од стране Народне скупштине, председника Републике, опште седнице Врховног касационог суда, Високог савета судства или Државног већа тужилаца; кривична дела против привреде, ако вредност имовинске користи прелази 200.000.000 динара, односно ако вредност јавне набавке прелази 800.000.000 динара и то за: кривично дело злоупотребе у вези са јавним набавкама, кривично дело примања мита у обављању привредне делатности, кривично дело давања мита у обављању привредне делатности, кривично дело преваре у обављању привредне делатности, кривично дело злоупотребе положаја одговорног лица, кривично дело прања новца – у случају ако имовина која је предмет прања новца потиче из свих наведених кривичних дела; кривично дело јавног подстицања на извршење терористичких дела; кривично дело финансирања тероризма; кривично дело тероризма; кривично дело врбовања и обучавања за вршење терористичких дела и кривично дело терористичког удруживања.

4) Потврда Посебног одељења виших судова у Београду, Новом Саду, Нишу и Краљеву за сузбијање корупције, којим се потврђује да правно лице или предузетник није осуђивано за нека од следећих кривичних дела: кривично дело примање мита у обављању привредне делатности; кривично дело давање мита у обављању привредне делатности; кривично дело злоупотреба у вези са јавним набавкама; кривично дело преваре у обављању привредне делатности; кривично дело злоупотребе положаја одговорног лица и кривично дело прања новца.

Законски заступници и физичка лица:

1) Извод из казнене евиденције, односно уверење надлежне полицијске управе МУП-а, којим се потврђује да законски заступник или физичко лице није осуђивао за следећа кривична дела:

1. кривично дело које је извршило као члан организоване криминалне групе и кривично дело удруживање ради вршења кривичних дела;
2. кривично дело злоупотреба положаја одговорног лица, кривично дело злоупотреба у вези са јавном набавком, кривично дело примање мита у обављању привредне делатности, кривично дело давање мита у обављању привредне делатности, кривично дело злоупотреба службеног положаја, кривично дело трговина утицајем, кривично дело примање мита и кривично дело давање мита; кривично дело превара, кривично дело неосновано добијање и коришћење кредита и друге погодности, кривично дело превара у обављању привредне делатности и кривично дело пореска утаја; кривично дело тероризам, кривично дело јавно подстицање на извршење терористичких дела, кривично дело врбовање и обучавање за вршење терористичких дела и кривично дело терористичко удруживање; кривично дело прање новца, кривично дело финансирање тероризма; кривично дело трговина људима и кривично дело заснивање ропског односа и превоз лица у ропском односу.

Захтев се може поднети према месту рођења или према месту пребивалишта законског заступника или физичког лица. Уколико понуђач има више законских заступника дужан је да достави доказ за сваког од њих.

Привредни субјект који има седиште у другој држави:

Ако привредни субјект има седиште у другој држави као доказ да не постоји основ за искључење наручилац ће прихватити извод из казнене евиденције или другог одговарајућег регистра или, ако то није могуће, одговарајући документ надлежног судског или управног органа у држави седишта привредног субјекта, односно држави чије је лице држављанин. Ако се у држави у којој привредни субјект има седиште, односно држави чији је лице држављанин не издају наведени докази или ако докази не обухватају све податке у вези са непостојањем основа за искључење, привредни субјект може да, уместо доказа, достави своју писану изјаву дату под кривичном и материјалном одговорношћу, оверену пред судским или управним органом, јавним бележником или другим надлежним органом те државе, у којој се наводи да не постоје наведени основи за искључење привредног субјекта.

Питање / тражени подаци у изјави: *Да ли је сам привредни субјект или његов законски заступник осуђен за једно или више кривичних дела, правоснажном пресудом донесеном пре највише пет година или дуже, ако је правоснажном пресудом утврђен дужи период забране учешћа у поступку јавне набавке који се и даље примењује?*

**1.2. Порези и доприноси**

Правни основ: Члан 111. став 1. тач. 2)-Наручилац је дужан да искључи привредног субјекта из поступка јавне набавке ако привредни субјект не докаже да је измирио доспеле порезе и доприносе за обавезно социјално осигурање или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне.

Начин доказивања испуњености критеријума: Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Наручилац је дужан да пре доношења одлуке у поступку јавне набавке захтева од понуђача који је доставио економски најповољнију понуду да достави доказе о испуњености критеријума за квалитативни избор привредног субјекта. Сматра се да привредни субјект који је уписан у регистар понуђача нема основа за искључење из члана 111. став 1. тач. 2) Закона о јавним набавкама. Непостојање овог основа за искључење доказује се следећим доказима: 1) Потврда надлежног пореског органа да је понуђач измирио доспеле порезе и доприносе за обавезно социјално осигурање или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне. 2) Потврда надлежног пореског органа локалне самоуправе да је понуђач измирио доспеле обавезе јавних прихода или да му је обавезујућим споразумом или решењем, у складу са посебним прописом, одобрено одлагање плаћања дуга, укључујући све настале камате и новчане казне. Правно лице које се налази у поступку приватизације, уместо доказа из тач. 1) и 2), прилаже потврду надлежног органа да се налази у поступку приватизације. Привредни субјект који има седиште у другој држави: Ако привредни субјект има седиште у другој држави као доказ да не постоје основи за искључење наручилац ће прихватити потврду надлежног органа у држави седишта привредног субјекта. Ако се у држави у којој привредни субјект има седиште, односно држави чији је лице држављанин не издају наведени докази или ако докази не обухватају све податке у вези са непостојањем основа за искључење, привредни субјект може да, уместо доказа, достави своју писану изјаву дату под кривичном и материјалном одговорношћу, оверену пред судским или управним органом, јавним бележником или другим надлежним органом те државе, у којој се наводи да не постоје наведени основи за искључење привредног субјекта.

 Питање у изјави

Порези *Да ли је привредни субјект измирио све своје доспеле обавезе пореза?*

Доприноси *Да ли је привредни субјект измирио све своје доспеле обавезе доприноса за обавезно социјално осигурање?*

**1.3. Обавезе у области заштите животне средине, социјалног и радног права**

Правни основ: Члан 111. став 1. тач. 3)-Наручилац је дужан да искључи привредног субјекта из поступка јавне набавке ако утврди да је привредни субјект у периоду од претходне две године од дана истека рока за подношење понуда, односно пријава, повредио обавезе у области заштите животне средине, социјалног и радног права, укључујући колективне уговоре, а нарочито обавезу исплате уговорене зараде или других обавезних исплата, укључујући и обавезе у складу с одредбама међународних конвенција које су наведене у Прилогу 8. Закона о јавним набавкама.

Начин доказивања испуњености критеријума: Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Непостојање овог основа за искључење утврђује наручилац.

Питање у изјави

Повреда обавеза у области животне средине *Да ли је привредни субјект, према свом сазнању, повредио обавезе у области заштите животне средине?*

Повреда обавеза у области социјалног права *Да ли је привредни субјект, према свом сазнању, повредио обавезе у области социјалног права?*

Повреда обавеза у области радног права *Да ли је привредни субјект, према свом сазнању, повредио обавезе у области радног права?*

**1.4. Сукоб интереса**

Правни основ: Члан 111. став 1. тач. 4)-Наручилац је дужан да искључи привредног субјекта из поступка јавне набавке ако постоји сукоб интереса, у смислу Закона о јавним набавкама, који не може да се отклони другим мерама.

Начин доказивања испуњености критеријума: Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Непостојање овог основа за искључење утврђује наручилац.

Питање / тражени подаци у изјави: *Да ли је привредни субјект свестан неког сукоба интереса због свог учествовања у поступку јавне набавке?*

**1.5. Непримерен утицај на поступак**

Правни основ: Члан 111. став 1. тач. 5)-Наручилац је дужан да искључи привредног субјекта из поступка јавне набавке ако утврди да је привредни субјект покушао да изврши непримерен утицај на поступак одлучивања наручиоца или да дође до поверљивих података који би могли да му омогуће предност у поступку јавне набавке или је доставио обмањујуће податке који могу да утичу на одлуке које се тичу искључења привредног субјекта, избора привредног субјекта или доделе уговора.

Начин доказивања испуњености критеријума: Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да не постоји овај основ за искључење. Непостојање овог основа за искључење утврђује наручилац.

Питање / тражени подаци у изјави: *Да ли привредни субјект може да потврди да није покушао да изврши непримерен утицај на поступак одлучивања наручиоца, да није дошао до поверљивих података који би могли да му омогуће предност у поступку јавне набавке као и да није доставио обмањујуће податке који могу да утичу на одлуке које се тичу искључења привредног субјекта, избора привредног субјекта или доделе уговора?*

1. **Обављање професионалне делатности**

**2.1. Овлашћење, дозвола или чланство**

Правни основ:

Члан 115. став 2.-Ако привредни субјект мора да поседује одређено овлашћење, односно дозволу надлежног органа за обављање делатности која је предмет јавне набавке или да буде члан одређене организације да би могао да обавља предметну делатност, наручилац може од њега да захтева да докаже поседовање такве дозволе, овлашћења или чланства.

Начин доказивања испуњености критеријума:

Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта.

Наручилац је дужан да пре доношења одлуке у поступку јавне набавке захтева од понуђача који је доставио економски најповољнију понуду да достави доказе о испуњености критеријума за квалитативни избор привредног субјекта.

**Овај критеријум доказује се:**

1. Решењем Министарства унутрашњих послова, којим се привредни субјект овлашћује за обављање послова израде главног пројекта заштите од пожара,
2. Решењем Министарства унутрашњих послова, којим се привредни субјект овлашћује за обављање послова пројектовања посебних система и мера заштите од пожара, и то:
* израду пројектата стабилних система за гашење пожара,
* израду пројектата стабилних система за дојаву пожара,
* пројектовање система за одвођење дима и топлоте
1. Решењем Министарства унутрашњих послова, којим се привредни субјект овлашћује за вршење послова пројектовања и надзора над извођењем система техничке заштите.

Питање / тражени подаци у изјави:

Да ли привредни субјект поседује потребно одређено овлашћење, односно дозволу надлежног органа за обављање делатности која је предмет јавне набавке или је члан одређене организације да би могао да обавља предметну делатност?

Услови

1. Привредни субјект дужан је да поседује решење Министарства унутрашњих послова, којим се привредни субјект овлашћује за обављање послова израде главног пројекта заштите од пожара,
2. Привредни субјект дужан је да поседује решење Министарства унутрашњих послова, којим се привредни субјект овлашћује за обављање послова пројектовања посебних система и мера заштите од пожара, и то за:
* израду пројектата стабилних система за гашење пожара,
* израду пројектата стабилних система за дојаву пожара,
* пројектовање система за одвођење дима и топлоте.
1. Привредни субјект дужан је да поседује решење Министарства унутрашњих послова, којим се привредни субјект овлашћује за вршење послова пројектовања и надзора над извођењем система техничке заштите.
2. **Финансијски и економски капацитет**

**3.1. Укупни приход**

Правни основ: Члан 116. став 1. тач. 1)-Наручилац може у документацији о набавци да одреди финансијски и економски капацитет којим се обезбеђује да привредни субјекти имају финансијску и економску способност потребну за извршење уговора о јавној набавци, а нарочито да:

1) имају одређени минимални приход, укључујући одређени минимални приход у области која је обухваћена предметом јавне набавке за период од највише три последње финансијске године, у зависности од датума оснивања привредног субјекта, односно почетка обављања делатности привредног субјеката.

Додатни опис критеријума: Привредни субјект мора да је у 2021, 2022. и 2023. години остварио укупан приход у изосу од \_\_\_\_\_\_\_\_ динара.

Начин доказивања испуњености критеријума: Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта.

Наручилац је дужан да пре доношења одлуке у поступку јавне набавке захтева од понуђача који је доставио економски најповољнију понуду да достави доказе о испуњености критеријума за квалитативни избор привредног субјекта.

**Овај критеријум доказује се:**

- Билансом успеха за претходне три обрачунске године (2021, 2022. и 2023. година) или

- Извештајем о бонитету за јавне набавке БОН – ЈН, Агенције за привредне регистре, који садржи биланс успеха, показатеље за оцену бонитета претходне три обрачунске године.

Ако привредни субјект из оправданог разлога није у могућности да достави претходно наведена документа и доказе које Наручилац захтева, финансијски и економски капацитет може да докаже и достављањем било ког другог документа из чије садржине наручилац може на несумњив начин да утврди испуњеност захтеваног финснсијског и економског капацитета.

Питање / тражени подаци у изјави: *Укупни приход привредног субјекта за тражени број финансијских година износи:*

|  |  |  |
| --- | --- | --- |
| **Број претходних година** | **Минимални износ укупног прихода** | **Валута** |
| **3** | **\_\_\_\_\_\_\_\_\_** | **RSD** |

**3.2. Други економски или финансијски услови**

Правни основ: Члан 116. став 1.-Наручилац може у документацији о набавци да одреди финансијски и економски капацитет којим се обезбеђује да привредни субјекти имају финансијску и економску способност потребну за извршење уговора о јавној набавци.

Начин доказивања испуњености критеријума: Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта.

Наручилац је дужан да пре доношења одлуке у поступку јавне набавке захтева од понуђача који је доставио економски најповољнију понуду да достави доказе о испуњености критеријума за квалитативни избор привредног субјекта.

**Овај критеријум доказује се:** потврдом Народне банке Србије о броју дана блокаде рачуна.

У случају подношења заједничке понуде сваки члан групе привредних субјеката у обавези је да испуни овај критеријум.

Питање / тражени подаци у изјави: *У погледу других економских или финансијских капацитета, привредни субјект изјављује:*

Услови

Да понуђачев рачун није био блокиран више од 7 дана укупно, током периода од последњих 6 месеци пре истека рока за подношење понуда.

1. **Технички и стручни капацитет**

**4.1. Списак пружених услуга**

Правни основ:

Члан 117. став 1.-Наручилац може да одреди услове у погледу техничког и стручног капацитета којима се обезбеђује да привредни субјект има потребне кадровске и техничке ресурсе и искуство потребно за извршење уговора о јавној набавци са одговарајућим нивоом квалитета, а нарочито може да захтева да привредни субјект има довољно искуства у погледу раније извршених уговора.

Додатни опис критеријума:

Референтним пројектима сматраће се техничка документација за изградњу, доградњу или реконструкцију објекта здравствене заштите класификационог броја објекта 1264 (болнице и остале зграде за здравствену заштиту), минималне бруто површине \_\_\_\_\_\_\_\_\_ m2, на основу које је исходована Грађевинска дозвола или Решење о одобрењу за извођење радова, и прибаљенаСагласност органа надлежног за послове за заштиту од пожара, у чијем саставу су најмање следећи делови пројекта, а који морају бити израђени од стране привредног субјекта који доказује испуњеност предметног критеријума: пројекат архитектуре, пројекат конструкције, пројекат хидротехничких инсталација, пројекат електроенергетских инсталација, пројекат телекомуникационих инсталација и сигналиних инсталација, пројекат машинских инсталација, пројекат лифта, пројекат технологије.

У случају подношења заједничке понуде, чланови групе привредних субјеката испуњеност захтеваног критеријума доказују заједно, односно довољно је да један од чланова групе докаже да је израдио све делове референтног пројекта којим доказује да поседује искуство у погледу раније извршених уговора или да је више привредних субјеката који подносе заједничку понуду у овој јавној набавци заједно израдило све захтеване делове референтног пројекта којим доказују искуство у погледу раније извршених уговора.

Начин доказивања испуњености критеријума:

Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта.

Наручилац је дужан да пре доношења одлуке у поступку јавне набавке захтева од понуђача који је доставио економски најповољнију понуду да достави доказе о испуњености критеријума за квалитативни избор привредног субјекта.

**Овај критеријум доказује се потврдама, потписаним од стране наручиоца, у којима су наведени:**

* Назив и седиште наручиоца услуге израде техничке документације и назив и број телефона контакт особе наручиоца,
* назив привредног субјекта који је израдио референтну техничку документацију,
* период реализације услуге израде техничке документације,
* навод да је привредни субјект у уговореном року и квалитету израдио техничку документацију,
* навод да је на основу израђене техничке документације исходована Грађевинска дозвола или Решење о одобрењу за извођење радова, и да је прибављена Сагласност органа надлежног за послове заштите од пожара на техничку документацију,
* делови референтног пројекта (пројекат архитектуре, пројекат конструкције, пројекат хидротехничких инсталација, пројекат електроенергетских инсталација, пројекат телекомуникационих инсталација и сигналиних инсталација, пројекат машинских инсталација, пројекат лифта, пројекат технологије), које је израдио привредни субјект на кога се односи потврда,
* предмет израђене техничке документације са називом објекта, локацијом, бруто развијеном грађевинском површином објекта, класом објекта.

Питање / тражени подаци у изјави:

*У референтном периодупривредни субјект је пружио следеће релевантне услуге:*

Услови

Да је привредни субјект, у периоду од претходне 3 (три) године од истека рока за подношење понуда, у уговореном року и квалитету, пружио (реализовао) услуге израде техничке документације за изградњу, доградњу или реконструкцију минимум 1 (једног) објекта здравствене заштите класификационог броја објекта 1264 (болнице и остале зграде за здравствену заштиту), минималне бруто површине \_\_\_\_\_\_\_\_\_ m2, на основу које је исходована Грађевинска дозвола или Решење о одобрењу за извођење радова, и прибаљена Сагласност органа надлежног за послове заштите од пожара на техничку документацију.

Класификациони број објекта дефинисан je према Прaвилнику о класификацији објеката ("Сл. гласник РС", бр. 22/2015).

**4.2. Образовне и стручне квалификације**

Правни основ:

Члан 117. став 1.-Наручилац може да одреди услове у погледу техничког и стручног капацитета којима се обезбеђује да привредни субјект има потребне кадровске и техничке ресурсе и искуство потребно за извршење уговора о јавној набавци са одговарајућим нивоом квалитета, а нарочито може да захтева да привредни субјект има довољно искуства у погледу раније извршених уговора.

Начин доказивања испуњености критеријума: Привредни субјект дужан је да путем Портала састави и уз понуду поднесе изјаву о испуњености критеријума за квалитативни избор привредног субјекта, којом потврђује да испуњава овај критеријум за избор привредног субјекта.

Наручилац је дужан да пре доношења одлуке у поступку јавне набавке захтева од понуђача који је доставио економски најповољнију понуду да достави доказе о испуњености критеријума за квалитативни избор привредног субјекта.

**Овај критеријум доказује се:**

* важећим лиценцама Инжењерске коморе Србије,
* за сва лица запослена код понуђача: пријавама/одјавама на обавезно социјално осигурање издатим од надлежног Фонда ПИО (образац М (или М3-А) или важећим уговорима о раду,
* за сва лица која су ангажована код понуђача по основу другог облика радног ангажовања (за лица ангажована ван радног односа): важећим уговорима о радном ангажовању,
* Радним биографијама, у којима морају бити наведени подаци о радном искуству,
* Уговорима о раду, односно уговорима о радном ангажовању или потврдама послодаваца кључних експерата код којих су исти стицали радно искуство, којима се доказује захтевано радно искуство или другим доказима који ће несумњиво доказати да кључни експерти поседују захтевано радно искуство.

Питање / тражени подаци у изјави: *Следеће образовне и стручне квалификације поседују:*

*а) пружалац услуга или сам извођач и/или б) његово руководеће особље:*

Опис захтева:

#### *Привредни субјект мора да има следеће запослене или радно ангажована лица која ће бити одговорна за извршење уговора:*

**1) Кључног експерта 1, Дипломираног инжењера архитектуре** који поседују важећу лиценцу Инжењерске коморе Србије, ознаке АП 02 (300) (одговорни пројектант архитектонских пројеката).

Опште професионално искуство:

 - мора да поседује најмање 10 година последипломског радног искуства као пројектант.

**2) Кључног експерта 2,** **Дипломираног инжењера машинства**, који поседују важећу лиценцу Инжењерске коморе Србије, ознаке MP 06-01 (330) (одговорни пројектант термотехнике, термоенергетике, процесне и гасне технике);

Опште професионално искуство:

* мора да поседује најмање 7 година последипломског радног искуства као пројектант;

**3) Кључног експерта 3, Дипломираног инжењера електротехнике**, који поседују важећу лиценцу Инжењерске коморе Србије, ознаке EP 05-01 (350) (одговорни пројектант електроенергетских инсталација ниског и средњег напона);

Опште професионално искуство:

* мора да поседује најмање 7 година последипломског радног искуства као пројектант;

**4) Кључног експерта 4, Дипломираног инжењера електротехнике**, који поседују важећу лиценцу Инжењерске коморе Србије, ознаке EP 05-03 (353) (одговорни пројектант телекомуникационих мрежа и система);

Опште професионално искуство:

* мора да поседује најмање 7 година последипломског радног искуства као пројектант;

**5) Кључног експерта 5, Дипломираног грађевинског инжењера**, који поседују важећу лиценцу Инжењерске коморе Србије, ознаке GP 04-01 (310) (одговорни пројектант грађевинских конструкција објеката високоградње, нискоградње и хидроградње);

Опште професионално искуство:

* мора да поседује најмање 7 година последипломског радног искуства као пројектант;

**6) Дипломираног инжењера енергетске ефикасности**, који поседују важећу лиценцу Инжењерске коморе Србије, ознаке EE 12-01 (381) (одговорни инжењер за енергетску ефикасност зграда);

За кључне експерте 3 и 4 који ће бити одговорни за извршење уговора, могу бити предложена два лица или једно лице уколико испуњава захтеване услове за обављање послова оба кључна експерта.

**Напомена:**

Наручилац уписује вредности које одговорају његовим потребама. Поред и уместо предложених критеријума за избор привредног субјекта, Наручилац може да одреди и друге који су у логичкој вези са предметом набавке.

***Видети чл. 114-117. ЗЈН.***

# 4. ПОДАЦИ У ВЕЗИ СА КРИТЕРИЈУМИМА ЗА ДОДЕЛУ УГОВОРА И ОСТАЛИМ ЗАХТЕВИМА НАБАВКЕ

**Назив предмета**: Израда техничке документације за реконструкцију и доградњу објекта Дома здравља.

**Наручилац је дефинисао критеријуме за доделу уговора** на основу **односа цене и квалитета** који се односи на специфично искуство кључног особља коме ће бити поверено извршење уговора, којима се одређује релативни значај у пондерима на следећи начин:

|  |  |
| --- | --- |
| **Критеријум**  | **Пондер**  |
| Цена (Ц)  | 60 |
| Квалитет (К)  | 40 |
| Укупно  | 100  |

При израчунавању пондера Наручилац ће узети у обзир само оне понуде које након прегледа и стручне оцене нису одбијене као неприхватљиве.

Опис критерија и начин утврђивања броја пондера:

1. **Бодовање критеријума Цена**

Понуда по овом критерију може остварити максимално 60 пондера.

Понуда која има најнижу понуђену цену вреднује се са 60 пондера, а остале према формули: Ц= (Цн/Цп)\*60

Ц - Остварени број пондера за понуђену цену

Цн - Најнижа понуђена цена у поступку јавне набавке

Цп - Цена понуде која је предмет оцене

1. **Бодовање критеријума квалитета** - **специфичног искуства кључног особља**

Понуда по овом критерију може остварити максимално 40 пондера.

Наручилац је као критеријум квалитета одредио специфично искуство кључних експерата које понуђач предлаже у понуди за извршење уговора о јавној набавци.

Наручилац специфично искуство кључних експерата сматра релевантним за квалитетно извршење услуга које су предмет јавне набавке те ће пондере додељивати према следећој методологији:

|  |  |  |
| --- | --- | --- |
| **Специфично искуство кључних експерата** | **Начин доделе пондера** | **Максимални број пондера** |
| **Кључни експерт 1, Дипломирани инжењер архитектуре** са важећом лиценцом Инжењерске коморе Србије, ознаке АП 02 (300), који поседује најмање 10 година последипломског радног искуства као пројектант |
| Број извршених услуга израда техничке документације на основу којe је исходована Грађевинска дозвола или Решење о одобрењу за извођење радова, и прибављена Сагласност органа надлежног за послове заштите од пожара на техничку документацију, за изградњу, доградњу или реконструкцију објекта бруто развијене грађевинске површине од минимум \_\_\_\_m2, на којима је кључни експерт био ангажован као главни пројектант или као одоворни пројектант, у периоду пре истека рока за подношење понуда. | Свака референтна техничкa документацијa за изградњу, доградњу или реконструкцију објекта, класификационог броја објекта 1264 (болнице и остале зграде за здравствену заштиту) вреднује се са **2,40 пондера**, док се свака референтна техничкa документацијa за изградњу, доградњу или реконструкцију објекта класификационог броја објекта 121 (хотели и сличне зграде) или 122 (пословне зграде) или 123 (зграде за трговину на велико и мало) или 126 (зграде за културно-уметничку делатност и забаву, образовање, болнице и остале зграде за здравствену заштиту), изузев класификационог броја објекта 1264 (болнице и остале зграде за здравствену заштиту), вреднује са **1,20** пондера. За сваког кључног експерта пондери ће се додељивати за највише 5 (пет) израђених референтних техничких документација.Пример: Уколико је кључни експерт израдио 3 техничке документације за изградњу, доградњу или реконструкцију објекта класификационог броја објекта 1264 (болнице и остале зграде за здравствену заштиту) и 5 техничких документација за изградњу, доградњу или реконструкцију објекта класификационог броја објекта 122 (пословне зграде), оствариће 9,60 пондера (3x2,40 + 2x1,20). Дакле неће се рачунати свих 8 техничких документација, већ 5 који вреде највећи број пондера. | 12 |
| **Кључни експерт 2,** **Дипломирани инжењер машинства**, са важећом лиценцом Инжењерске коморе Србије, ознаке MP 06-01 (330), који поседује најмање 7 година последипломског радног искуства као пројектант |
| Број извршених услуга израда техничке документације на основу којe је исходована Грађевинска дозвола или Решење о одобрењу за извођење радова, и прибављена Сагласност органа надлежног за послове заштите од пожара на техничку документацију, за изградњу, доградњу или реконструкцију објекта бруто развијене грађевинске површине од минимум \_\_\_\_m2, на којима је кључни експерт био ангажован као главни пројектант или као одоворни пројектант, са захтеваном лиценцом, у периоду пре истека рока за подношење понуда. | Свака референтна техничкa документацијa за изградњу, доградњу или реконструкцију објекта класификационог броја објекта 1264 (болнице и остале зграде за здравствену заштиту) вреднује се са **1,40 пондера**, док се свака референтна техничкa документацијa за изградњу, доградњу или реконструкцију објекта класификационог броја објекта 121 (хотели и сличне зграде) или 122 (пословне зграде) или 123 (зграде за трговину на велико и мало) или 126 (зграде за културно-уметничку делатност и забаву, образовање, болнице и остале зграде за здравствену заштиту), изузев класификационог броја објекта 1264 (болнице и остале зграде за здравствену заштиту), вреднује са **0,70** пондера. Пондери ће се додељивати за највише 5 (пет) израђених референтних техничких документација.Пример: Уколико је кључни експерт израдио 3 техничке документације за изградњу, доградњу или реконструкцију објекта класификационог броја објекта 1264 (болнице и остале зграде за здравствену заштиту) и 5 техничких документација за изградњу, доградњу или реконструкцију објекта класификационог броја објекта 122 (пословне зграде), оствариће 5,60 пондера (3x1,40 + 2x0,70). Дакле неће се рачунати свих 8 техничких документација, већ 5 који вреде највећи број пондера. | 7 |
| **Кључни експерт 3, Дипломирани инжењер електротехнике** са важећом лиценцом Инжењерске коморе Србије, ознаке EP 05-01 (350), који поседује најмање 7 година последипломског радног искуства као пројектант  |
| Број извршених услуга израда техничке документације на основу којe је исходована Грађевинска дозвола или Решење о одобрењу за извођење радова, и прибављена Сагласност органа надлежног за послове заштите од пожара на техничку документацију, за изградњу, доградњу или реконструкцију објекта бруто развијене грађевинске површине од минимум \_\_\_\_m2, на којима је кључни експерт био ангажован као главни пројектант или као одоворни пројектант, са захтеваном лиценцом, у периоду пре истека рока за подношење понуда. | Свака референтна техничкa документацијa за изградњу, доградњу или реконструкцију објекта класификационог броја објекта 1264 (болнице и остале зграде за здравствену заштиту) вреднује се са **1,40 пондера**, док се свака референтна техничкa документацијa за изградњу, доградњу или реконструкцију објекта класификационог броја објекта 121 (хотели и сличне зграде) или 122 (пословне зграде) или 123 (зграде за трговину на велико и мало) или 126 (зграде за културно-уметничку делатност и забаву, образовање, болнице и остале зграде за здравствену заштиту), изузев класификационог броја објекта 1264 (болнице и остале зграде за здравствену заштиту), вреднује са **0,70** пондера. Пондери ће се додељивати за највише 5 (пет) израђених референтних техничких документација.Пример: Уколико је кључни експерт израдио 3 техничке документације за изградњу, доградњу или реконструкцију објекта класификационог броја објекта 1264 (болнице и остале зграде за здравствену заштиту) и 5 техничких документација за изградњу, доградњу или реконструкцију објекта класификационог броја објекта 122 (пословне зграде), оствариће 5,60 пондера (3x1,40 + 2x0,70). Дакле неће се рачунати свих 8 техничких документација, већ 5 који вреде највећи број пондера. | 7 |
| **Кључни експерт 4, Дипломирани инжењер електротехнике** са важећом лиценцом Инжењерске коморе Србије, ознаке EP 05-03 (353), који поседује најмање 7 година последипломског радног искуства као пројектант |
| Број извршених услуга израда техничке документације на основу којe је исходована Грађевинска дозвола или Решење о одобрењу за извођење радова, и прибављена Сагласност органа надлежног за послове заштите од пожара на техничку документацију, за изградњу, доградњу или реконструкцију објекта бруто развијене грађевинске површине од минимум \_\_\_\_m2, на којима је кључни експерт био ангажован као главни пројектант или као одоворни пројектант, са захтеваном лиценцом, у периоду пре истека рока за подношење понуда. | Свака референтна техничкa документацијa за изградњу, доградњу или реконструкцију објекта класификационог броја објекта 121 (хотели и сличне зграде) или 122 (пословне зграде) или 123 (зграде за трговину на велико и мало) или 126 (зграде за културно-уметничку делатност и забаву, образовање, болнице и остале зграде за здравствену заштиту), вреднује са **1,40** пондера. Пондери ће се додељивати за највише 5 (пет) израђених референтних техничких документација. | 7 |
| **Кључни експерт 5, Дипломирани инжењера грађевине** са важећом лиценцом Инжењерске коморе Србије, ознаке GP 04-01 (310), који поседује најмање 7 година последипломског радног искуства као пројектант |
| Број извршених услуга израда техничке документације на основу којe је исходована Грађевинска дозвола или Решење о одобрењу за извођење радова, и прибављена Сагласност органа надлежног за послове заштите од пожара на техничку документацију, за изградњу, доградњу или реконструкцију објекта бруто развијене грађевинске површине од минимум \_\_\_\_m2, на којима је кључни експерт био ангажован као главни пројектант или као одоворни пројектант, са захтеваном лиценцом, у периоду пре истека рока за подношење понуда. | Свака референтна техничкa документацијa за изградњу, доградњу или реконструкцију објекта класификационог броја објекта 121 (хотели и сличне зграде) или 122 (пословне зграде) или 123 (зграде за трговину на велико и мало) или 126 (зграде за културно-уметничку делатност и забаву, образовање, болнице и остале зграде за здравствену заштиту), вреднује са **1,40** пондера. Пондери ће се додељивати за највише 5 (пет) израђених референтних техничких документација. | 7 |

За кључне стручњаке 3 и 4 који ће бити одговорни за извршење уговора, могу бити предложена два лица или једно лице уколико испуњава захтеване услове за обављање послова оба кључна стручњака. Такође, уколико за наведене послове буде предложено једно лице, пондери ће се додељивати и за послове кључног стручњака 3 и за кључног стручњака 4, а према описаном начину доделе пондера.

Пондери се за сваког кључног експерта додељују само за израду техничке документације за референтне објекте, бруто развијене грађевинске површине од минимум \_\_\_\_m2.

Укупан број пондера који понуђач остварује за критеријум квалитета - специфично искуство кључног особља (К) представља збир остварених пондера за сваког од понуђених захтеваних кључних експерата.

Као доказ овог критеријума, понуђач у електронској понуди поднетој путем Портала јавних набавки доставља:

* важеће лиценце Инжењерске коморе Србије,
* за сва лица запослена код понуђача: пријаве/одјаве на обавезно социјално осигурање издате од надлежног Фонда ПИО (образац М (или М3-А) или важеће уговоре о раду,
* за сва лица која су ангажована код понуђача по основу другог облика радног ангажовања (за лица ангажована ван радног односа): важеће уговоре о радном ангажовању,
* Радне биографије, у којима морају бити наведени подаци о референтним услугама израде техничке документације, објекту, и врсти радова који су предмет техничке документације,
* Потврде потписане од стране наручилаца услуга израде техничке документације, у којима су наведени подаци:
* назив и седиште наручиоца услуге,
* назив и број телефона контакт особе наручиоца,
* име и презиме главног пројектанта, односно одговорног пројектанта на референтном пројекту,
* навод да је на основу израђене техничке документације исходована Грађевинска дозвола или Решење о одобрењу за извођење радова, као и да ли је прибављена Сагласност органа надлежног за послове заштите од пожара на техничку документацију,
* период реализације услуге израде техничке документације, предмет израђене техничке документације са називом објекта, локацијом, бруто развијеном грађевинском површином објекта и класом објекта.

Уколико понуђач не достави тражене доказе, сматраће се да не поседује специфично искуство кључног експерта за које није доставио доказе.

Израчунавање укупног броја пондера у понуди:

Економски најповољнија понуда је понуда која има највећи укупни број пондера, а рачуна се према формули:

# ЕНП=Ц+К

Остали захтеви набавке (који нису наведени изнад као критеријуми)

Назив: Рок за извршење комплетне уговорене услуге

Јединица мере: Дан

Ограничења:

Ограничена је минимална вредност коју понуђач може да понуди

Минимална дозвољена вредност: \_\_\_\_\_\_\_

Ограничена је максимална вредност коју понуђач може да понуди

Максимална дозвољена вредност: \_\_\_\_\_\_\_

Опис и појашњење критеријума и докази потребни за проверу:

Рок за извршење комплетне уговорене услуге рачуна се од дана увођења у посао. У овај рок се не урачунава време потребно за добијање услова, одобрења, сагласности и дозвола надлежних органа.

Понуђач уписује у понуди рок за извршење комплетне уговорене услуге, који мора бити у оквиру опсега који је одредио Наручилац.

Напомена: У овом делу наведени су остали захтеви набавке који нису претходно наведени као критеријуми за доделу уговора, а понуђач мора на њих да одговори приликом попуњавања електронског обрасца понуде. Ти захтеви могу да се односе на захтеве набавке, које наручилац сматра релевантним за закључење уговора и који се могу нумерички исказати.

**Резервни критеријуми** на основу којих ће се доделити уговор о јавној набавци у ситуацији када постоје две или више понуда које су након примене критеријума једнаке:

Уколико две или више понуда имају исти број пондера, као најповољнија биће изабрана понуда оног понуђача који је уписао краћи рок за извршење комплетне уговорене услуге, који мора бити у оквиру прописаног опсега. Уколико након рангирања на основу критеријума за доделу и резервног критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које су најповољније након рангирања на основу критеријума за доделу и резервног критеријума.

Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће прво извући само један папир. Понуђачу чији назив буде на извученом папиру ће бити додељен уговор. Након извлачења првог папира наручилац извлачи преостале папире један по један те сходно редоследу којим су извучени рангира преостале понуђаче.

Понуђачима који не присуствују овом поступку, наручилац ће доставити записник извлачења путем жреба.

**Напомена:** Наручилац поступак жреба може дефинисати и на другачији начин.

**5. ПОДАЦИ НА ОСНОВУ КОЈИХ ПОНУЂАЧИ ПРИПРЕМАЈУ ОБРАЗАЦ**  **ПОНУДЕ**

Конкурсна документација садржи податке на основу којих понуђачи припремају образац понуде, који садржи следеће податке:

1. општи подаци о понуђачу, односно сваком понуђачу из групе понуђача, као и подизвођачима (пословно име или скраћени назив из одговарајућег регистра, адреса седишта, матични број и порески идентификациони број, контакт и др.);
2. рок важења понуде изражен у броју дана од дана отварања понуда, који не може бити краћи од 90 дана;
3. предмет јавне набавке;

4) цена и остали критеријуми за доделу уговора, који се могу нумерички исказати;

5) остали захтеви набавке, које наручилац сматра релевантним за закључење уговора и који се могу нумерички исказати;

1. подаци о делу уговора који ће понуђач поверити подизвођачу (по предмету или у количини, вредности или проценту), податке о подизвођачу, као и податак да ће наручилац плаћање вршити непосредно подизвођачу, у случају да подизвођач захтева да му се врши непосредно плаћање доспелих потраживања;
2. изјава о интегритету којом понуђач потврђује под пуном материјалном и кривичном одговорношћу да је своју понуду поднео независно, без договора са другим понуђачима или заинтересованим лицима и да гарантује тачност података у понуди.

***Напомена:*** *Образац понуде аутоматски се формира на Порталу на основу података које је наручилац уписао на кораку: Критеријуми за доделу уговора и остали захтеви набавке.*

# 6. ПОДАЦИ НА ОСНОВУ КОЈИХ ПОНУЂАЧИ ПРИПРЕМАЈУ ОБРАЗАЦ ИЗЈАВЕ О ИСПУЊЕНОСТИ КРИТЕРИЈУМА ЗА КВАЛИТАТИВНИ ИЗБОР ПРИВРЕДНОГ СУБЈЕКТА

Образац изјаве о испуњености критеријума за квалитативни избор привредног субјекта аутоматски се формира на Порталу на основу података које је наручилац уписао на кораку: Критеријуми за квалитативни избор привредног субјекта.

Портал аутоматски формира део конкурсне документације: Критеријуми за квалитативни избор привредног субјекта и упутство како се доказује испуњеност тих критеријума.

Ако понуду подноси група привредних субјеката у понуди се доставља засебна изјава сваког члана групе привредних субјеката која садржи податке за релевантне капацитете члана групе.

Ако привредни субјект намерава да део уговора повери подизвођачу или да користи капацитете других субјеката, дужан је да за подизвођача, односно субјекта чије капацитете користи достави засебну изјаву која садржи податке за релевантне капацитете подизвођача, односно другог субјекта које намерава да користи.

У изјави о испуњености критеријума привредни субјекти наводе издаваоце доказа о испуњености критеријума за квалитативни избор привредног субјекта и изјављују да ће на захтев и без одлагања, моћи наручиоцу да достави те доказе.

У изјави о испуњености критеријума привредни субјект може да наведе податке о интернет адреси базе података, све потребне идентификационе податке и изјаву о пристанку, путем којих могу да се прибаве докази, односно изврши увид у доказе о испуњености критеријума за квалитативни избор привредног субјекта.

**7. ОБРАЗАЦ СТРУКТУРЕ ПОНУЂЕНЕ ЦЕНЕ**

|  |  |
| --- | --- |
| **Назив и адреса понуђача:** |  |
| **Матични број:** |  |
| **Број понуде и датум:** |  |

|  |  |  |  |  |
| --- | --- | --- | --- | --- |
| **РБ** | **Назив услуге** | **Укупна цена****без ПДВ-а(у динарима)** | **Укупан номинални износ ПДВ-а(у динарима)** | **Укупна цена****са ПДВ-ом(у динарима)** |
| **I** | **II** | **III** | **IV** | **V** |
| **1** | Израда техничке документације за реконструкцију и доградњу објекта Дома здравља (у свему према захтевима из Техничке спецификације) |   |   |   |

УПУТСТВО ЗА ПОПУЊАВАЊЕ ОБРАСЦА:

- У поље у колони број III понуђач уписује укупну понуђену цену услуге израде Tехничке документације за потребе реконструкције и доградње објекта, у динарима, без ПДВ-а,

- У поље у колони број IV понуђач уписује укупaн износ ПДВ-а,

- У поље у колони број V понуђач уписује укупну понуђену цену услуге израде Tехничке документације за потребе реконструкције и доградње објекта, у динарима, са ПДВ-ом.

Понуђена цена обухвата све трошкове које понуђач има у реализацији јавне набавке.

**8. ОБРАЗАЦ ТРОШКОВА ПРИПРЕМЕ ПОНУДЕ**

У складу са чланом 138. Закона, понуђач *[навести назив],* доставља укупан износ и структуру трошкова припремања понуде, како следи у табели:

|  |  |
| --- | --- |
| **ВРСТА ТРОШКА**  | **ИЗНОС ТРОШКА У РСД**  |
|   |   |
|   |   |
|   |   |
|   |   |
|   |   |
|   |   |
| **УКУПАН ИЗНОС ТРОШКОВА ПРИПРЕМАЊА ПОНУДЕ**  |   |

**Напомена:**

Трошкове припремања и подношења понуде сноси искључиво понуђач и не може да тражи од наручиоца накнаду трошкова. Ако је поступак јавне набавке обустављен из разлога који су на страни наручиоца, наручилац је дужан да понуђачу надокнади трошкове израде узорка или модела, ако су израђени у складу са техничким спецификацијама наручиоца и трошкове прибављања средстава обезбеђења, под условом да је понуђач тражио накнаду тих трошкова у својој понуди.

**Достављање овог обрасца није обавезно.**

**9. МОДЕЛ УГОВОРА**

**УГОВОР О ЈАВНОЈ НАБАВЦИ УСЛУГЕ**

Израда техничке документације за реконструкцију и доградњу објекта Дома здравља

***ЈН \_\_\_/24***

***Закључен између:***

\_\_\_\_\_\_\_\_\_\_\_\_\_\_\_\_\_\_\_\_\_\_\_, Адреса: \_\_\_\_\_\_\_\_\_\_\_\_\_\_\_\_\_\_\_\_\_\_ Интернет страница Наручиоца: www.\_\_\_\_\_\_\_\_ матични број: \_\_\_\_\_\_\_\_, ПИБ: \_\_\_\_\_\_\_\_\_\_, број рачуна: \_\_\_\_\_\_\_\_\_\_\_\_\_\_ код Управе за јавна плаћања, \_\_\_\_\_\_\_\_\_\_\_\_\_\_\_

Телефон:\_\_\_\_\_\_\_\_\_\_\_\_ Телефакс:\_\_\_\_\_\_\_\_\_\_\_\_\_

кога заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(у даљем тексту: **Наручилац** )

и

...............................................................................................

са седиштем у ............................................, улица .........................................., ПИБ:.......................... Матични број: ........................................

Број рачуна: ............................................ Назив банке:......................................,

Телефон:............................Телефакс:

кога заступа...................................................................

(удаљем тексту: **Пружалац услуге**),

Уговорне стране констатују:

* да је Наручилац након спроведеног отвореног поступка јавне набавке бр. \_\_/24, услуга –Израда техничке документације за реконструкцију и доградњу објекта Дома здравља, донео Одлуку о додели уговора бр. \_\_\_\_\_\_\_\_ од \_\_\_\_\_\_\_\_2024. године (попуњава Наручилац) у складу са којом се закључује овај уговор;
* да је Пружалац услуге дана \_\_\_\_. \_\_\_\_ . 2024. године поднео Понуду бр. \_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_ године, која је заведена код Наручиоца под бројем \_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_ године (у даљем тексту: Понуда)*,* која се сматра саставним делом овог уговора (Прилог 1).

**Предмет уговора**

Члан 1.

Предмет уговора је израда техничке документације за реконструкцију и доградњу објекта Дома здравља, у свему према Понуди Пружаоца услуге и Техничким спецификацијама предметне набавке из Конкурсне документације, које су у прилогу овог Уговора (Прилог 2.) и чине његов саставни део, као и према одредбама Закона о планирању и изградњи, Правилника о садржини, начину и поступку израде и начину вршења контроле техничке документације према класи и намени објеката, Правилника о поступку спровођења обједињене процедуре електронским путем и свих осталих прописа релевантних за реализацију услуге која је предмет овог уговора, уз стриктно поштовање стандарда и норматива за предметну врсту послова, водећи рачуна о интересу Наручиоца у сваком погледу.

Члан 2.

Пружалац услуге се обавезује да, у складу са Техничким спецификацијима из Конкурсне документације, усвојеном Понудом и важећим прописима, изради и обезбеди:

1. Геодетске и геотехничке подлоге
* Геотехнички елаборат,
* Оверен Катастарско топографски план,
* Катастар водова,
* Геодетско снимање постојећег објекта и делова парцеле за потребе израде техничке документације,
* Пројекат осматрања понашања тла и објекaта - по потреби, уколико статички прорачун то покаже.
1. Техничку документацију:
* Снимак постојећег стања објекта,
* Идејно решење (ИДР) за потребе прибављања Локацијских услова,
* Пројекат за грађевинску дозволу (ПГД) са прописаним изводима и са коначаним извештајем о извршеној техничкој контроли у ком се констатује да на пројекат за грађевинску дозволу нема примедби, израђен за потребе прибављања грађевинске дозволе,
* Пројекат за извођење (ПЗИ) и Главни пројекат заштите од пожара, за потребе извођења радова и прибављања свих потребних сагласности, мишљења, решења, одобрења и дозвола од надлежних институција (органа надлежног за послове заштите од пожара, ималаца јавних овлашћења и других по потреби),
* Све елаборате и студије прописане за одређени ниво техничке документације, нарочито, али не и искључиво, Елаборат о геотехничким условима изградње, Елаборат енергетске ефикасности, Елаборат заштите од пожара, План превентивних мера, и остале елаборате и студије потребне за извођење радова,
* Синхрон планове спољашњих инсталација и прикључака и унутрашњих инсталација у објекту са свим карактеристичним пресецима, и опреме,
* Технички део конкурсне документације за потребе спровођења поступка јавне набавке за избор извођача радова, са детаљним спецификацијама, предмером (који недвосмислено дефинише све захтеве, без неоправданог давања предности одређеној опреми или материјалу и без неоправданог довођења одређених привредних субјеката у повољнији или неповољнији положај) и цртежима.

Техничком документацијом обухватити следеће делове:

* Пројекат архитектуре,
* Пројекат конструкције,
* Пројекат хидротехничке инсталације,
* Пројекат електроенергетске инсталације
* Пројекат телекомуникационе и сигналне инсталације,
* Пројекат система дојаве пожара,
* Пројекат система техничке заштите,
* Пројекат система аутоматског управљања
* Пројекат машинских инсталација,
* Пројекат лифта,
* Пројекат технологије,
* Пројекат термотехничке инсталације,
* Пројекат спољног уређења,
* Пројекат припремних радова,
* као и све елаборате и студије прописане за одређени ниво техничке документације.

Пружалац услуге је у обавези да активно учествује и пружи подршку Наручиоцу у изради Пројектог задатка.

1. Прибављање потребних мишљења, услове, одобрења, сагласности и дозвола, и то:
* Услова за пројектовање, односно прикључење објекта на инфраструктурну мрежу,
* Сагласности на техничку документацију и прибављање исправа и других докумената које издају имаоци јавних овлашћења, а услов су за изградњу објеката,
* Локацијске услове,
* Грађевинску дозволу,
* Сагласност органа надлежног за послове за заштиту од пожара на Пројекат за извођење (ПЗИ) и Главни пројекте заштите од пожара,
* Сагласност на Студију о процени утицаја на животну средину, уколико постоји обавеза прибављања исте,
* Сагласности ималаца јавних овлашћења на прикључење објекта на јавну инфраструктуру,
* Свих осталих потребних услова, мишљења, одобрења, сагласности и дозвола за пројектовање, односно прикључење објеката на инфраструктурну мрежу, сагласности на техничку документацију, исправа и других докумената које издају имаоци јавних овлашћења, а услов су за извођење радова, односно за издавање локацијских услова, грађевинске и других дозвола из њихове надлежности.

Обавеза Пружаоца услуга је да у име Наручиоца подноси и преузима све захтеве, поднеске, акте и документацију електронским путем кроз ЦИС (Централни информациони систем) или ако је потребно другачије. Прибављање неопходних мишљења, услова, сагласности и дозвола је одговорност Пружаоца услуге.

Све трошкове такси и накнада за услуге имаоца јавних овлашћења који произилазе из ових обавеза сносиће Наручилац.

Пружалац услуге је у обавези да Наручиоцу доставља месечне извештаје о детаљним извршеним активностима и потенцијалним проблемима, потписане од стране овлашћеног лица пружаоца услуге, на српском језику и то један оригинал и једну копију, као и у електронском облику, најкасније до 7. дана у месецу, за претходни месец.

1. Месечне извештаје.

Наручилац усваја месечне извештаје уколико нема примедбе на исте, а уколико има примедбе пружалац услуге је дужан да их отклони у року од 8 дана и Наручиоцу достави нови исправан месечни извештај. Сви извештаји треба да буду израђени у формату који је договорен са Наручиоцем, на српском језику.

У току спровођења поступка јавне набавке за радове, Пружалац услуге је у обавези да без одлагања, водећи рачуна о прописаним роковима, писаним путем, на захтев Наручиоца пружи Наручиоцу све информације и сва појашњења на евентуална питања заинтересованих лица у вези са техничким делом конкурсне документације.

Пројекат за грађевинску дозволу (ПГД), биће предмет вршења прегледа од стране вршиоца техничке контроле, који ће бити ангажован од стране Наручиоца.

**Ангажовање других привредних субјеката**

Члан 3.

Пружалац услуге се обавезује да у потпуности обави услугу из члана 1. овог уговора у свему у складу са овим уговором.

Уколико Пружалац услуге наступа као група привредних субјеката, сви чланови групе солидарно су одговорни за извршење уговора о јавној набавци.

У складу са усвојеном понудом Пружалац услуге ангажује подизвођаче, и то:

* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (назив, адреса, ПИБ и матични број подизвођача)
* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. (назив, адреса, ПИБ и матични број подизвођача)

Подизвођачи ће у оквиру уговорених услуга, извршити следеће делове уговорене услуге: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (по предмету или у количини, вредности или проценту), који збирно чине \_\_\_\_\_% од укупне вредности уговорених услуга и извршиће их својим средствима и својом радном снагом. Пружалац услуге у потпуности одговара Наручиоцу за извршење уговорених обавеза, без обзира на број подизвођача.

Уколико подизвођач то захтева, за део уговора који извршава, Наручилац ће плаћање вршити непосредно подизвођачу, у складу са чланом 9. овог уговора, на рачун број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Ако није предвиђено непосредно плаћање доспелих потраживања подизвођачу за део уговора који је он извршио, Наручилац је дужан да након плаћања Пружаоцу услуге затражи да му у року од 60 дана достави доказ и изјаву подизвођача да је извршио плаћање подизвођачу његових потраживања. Уколико Пружалац услуге у наведеном року не достави доказ и изјаву подизвођача, Наручилац је дужан да достави Канцеларији за јавне набавке предлог за покретање прекршајног поступка у року од 30 дана.

Сходно члану 161. Закона о јавним набавкама, Наручилац може да измени уговор о јавној набавци, у случају када Пружалац услуге, током извршења уговора од њега затражи:

1. промену подизвођача за онај део уговора о јавној набавци који је првобитно поверио подизвођачу,
2. увођење једног или више нових подизвођача, чији укупни удео не сме да буде већи од 30% вредности уговора о јавној набавци без пореза на додату вредност, независно да ли је првобитно део уговора о јавној набавци поверио подизвођачу или није,
3. да преузме извршење дела уговора о јавној набавци који је првобитно поверио подизвођачу.

У случају из претходног става овог члана Уговора, Пружалац услуге доставља Наручиоцу, захтев за измену уговора са доказима да за новог подизвођача не постоје основи искључења из члана 111. Закона о јавним набавкама.

**Именовање главног пројектанта и одговoрних пројектаната**

Члан 4.

Пружалац услуге се обавезује да за извршење уговорене услуге, Наручиоцу да предлог за именовање Главног пројектанта. Главни пројектант мора бити неко од кључних експератa које је Пружалац услуге навео у Понуди.

Пружалац услуге се обавезује да Решењем одреди одговорне пројектанте, за које претходно мора да прибави сагласност Наручиоца, а међу којима морају бити сви кључни експерти које је Пружалац услуге навео у Понуди, као и координатора за безбедност и здравље на раду у фази израде пројекта.

У случају потребе за изменом одговорних лица из ст. 1. и 2. овог члана, Пружалац услуге је у обавези да, уз достављање предлога за именовање новог Главног пројектанта и/или нових одговорних пројектаната и/или координатора за безбедност и здравље на раду у фази израде пројекта, достави Наручиоцу образложење са објективним разлозима измене раније именованих одговорних лица и пружи доказе о томе да новоименована лица испуњавају све услове прописане законском регулативом и критеријумима и условима из Конкурсне документације и да имају специфично искуство исто или веће од одговорних лица које мењају. У случају да Пружалац услуге жели да замени одговорно лице које је навео у понуди као кључног експерта и које је остварило пондере по основу специфичног искуства које је наведено у Конкурсној документацији као критеријум за доделу уговора, новоименовано лице мора имати такво специфично искуство с којим би остварило исти број пондера као лице које мења.

Наручилац задржава право да се не сагласи са предлогом за измену одговорних лица Пружаоца услуге.

**Рок за извршење услуге**

Члан 5.

Пружалац услуге је у обавези да у року од \_\_\_\_\_дана од дана увођења у посао изврши комплетну уговорену услугу, у свему у складу са Техничком спецификацијом, а што нарочито подразумева израду:

- Идејног решења (ИДР) и прибављање Локацијских услова,

* Пројекта за грађевинску дозволу (ПГД) са прописаним изводима и са коначаним извештајем о извршеној техничкој контроли у којем се констатује да на пројекат за грађевинску дозволу нема примедби, и прибављање грађевинске дозволе,
* Пројекта за извођење (ПЗИ) са Планом превентивних мера заштите на раду и Главни пројекат заштите од пожара, за потребе извођења радова, као и прибављања свих потребних сагласности, мишљења, решења, одобрења и дозвола од надлежних институција (органа надлежног за послове за заштиту од пожара, ималаца јавних овлашћења и других по потреби).

Након закључења уговора, Наручилац предаје Пружаоцу услуге, документациону основу за израду техничке документације којом располаже.

Дан примопредаје документационе основе записнички се констатује и сматра се даном увођења у посао.

Пружалац услуге се обавезује да, у року из става 1. овог члана изврши комплетну уговорену услугу и да исходује Локацијске услове, Грађевинске дозволе, сагласности органа надлежног за послове за заштиту од пожара на техничку документацију, сагласности надлежног органа на студију о процени утицаја на животну средину, уколико буде утврђена обавеза прибављања сагласности на процену утицаја, као и да Наручиоцу достави сву техничку документацију и другу документацију и све остале потребне услове, одобрења, сагласности и дозволе надлежних органа, у складу са прописима и стандардима Републике Србије, као и технички део документације потребне за спровођење поступка јавне набавке извођења радова, одобрене од стране Наручиоца, у свему у складу са Техничким спецификацијама које су прилог овог уговора. У овај рок се не урачунава време потребно за добијање услова, одобрења, сагласности и дозвола надлежних органа.

Разумно време обављања техничке контроле ПГД урачунава се у рок за израду ПГД. Време исправке/допуне ПГД, по захтеву Наручиоца/вршиоца техничке контроле, урачунава се у рок за израду ПГД.

Наручилац је дужан у циљу одобравања израђених пројеката, осталих делова техничке документације и друге документације, као и захтева и извештаја, изврши преглед истих и Пружаоцу услуге достави евентуалне примедбе, сагласности, мишљења, у року од највише 15 (петнаест) дана од дана пријема документације.

Пружалац услуге је у обавези да у складу са примедбама Наручиоца, вршиоца техничке контроле, органа надлежног за послове за заштиту од пожара, и других ималаца јавних овлашћења надлежних за издавање мишљења, услова, одобрења, сагласности и дозвола, изврши исправку документације без одлагања, а у оквиру уговореног рока за извршење комплетне услуге.

Пружалац услуге се обавезује да буде на располагању Наручиоцу и у време трајања поступка јавне набавке за извођење радова, као и у током извођења радова, односно да пружа помоћ Наручиоцу у току поступка јавне набавке за извођење радова, као и да даје појашњења пројектне документације у току извођења радова, у року који ће Наручилац навести у захтеву који ће доставити Пружаоцу услуге, а који не може бити краћи од 24 часа од тренутка пријема захтева.

Члан 6.

Пружалац услуге је дужан да, у случају потребе за продужењем рока за извршење уговорене услуге, упути Наручиоцу писани захтев са детаљним образложењем и то најкасније 20 (двадесет) дана пре истека уговореног рока, како би се размотрила оправданост захтева.

Пружалац услуге има право на продужење уговореног рока у следећим случајевима:

1. због кашњења проузрокованих неиспуњењем уговорних обавеза Наручиоца, као и осталих учесника на послу, које ангажује Наручилац;
2. због прекида рада изазваног актом надлежног органа, за који није одговоран Пружалац услуге;
3. уколико изузетно лоши климатски услови онемогућавају снимање топографске подлоге и друга теренска испитивања;
4. ако наступе непредвиђене околности из члана 158. Закона о јавним набавкама.

Уговорне стране ће продужење рока за извршење уговорене услуге регулисати закључивањем анекса уговора.

Не може се тражити измена уговора због околности које су настале после истека рока предвиђеног за пружање услуге.

Пружалац услуге нема право на продужење рока без изричите сагласности Наручиоца.

**Обавезе Пружаоца услуге**

Члан 7.

Пружалац услуге се обавезује да све уговорене послове изврши професионално и одговорно, на начин да сви делови документације буду међусобно усаглашени, уз поштовање интереса Наручиоца у свакој фази извршења уговора и уз сагласност Наручиоца, и то да:

1. благовремено, у писаној форми, достави Наручиоцу предлог за именовање Главног пројектанта, као и Решење о одређивању одговорних извршилаца, по претходно прибављеној сагласности Наручиоца;
2. у року од 10 (десет) дана од дана закључења уговора сачини у писаној форми и достави Наручиоцу динамички план спровођења активности;
3. током реализације уговора, обавезно учествује на редовним састанцима са представницима Наручиоца и вршиoца техничке контроле;
4. у уговореним роковима изради и достави Наручиоцу документацију дефинисану Техничком спецификацијом и овим уговором, са свим деловима и елаборатима, у складу са важећом регулативом, као и да, по добијању евентуалних примедби Наручиоца, вршиоца техничке контроле и надлежних институција на израђену документацију, предату документацију преузме, све примедбе отклони, те да исправљену документацију врати у уговореним роковима;
5. описе из предмера радова и спецификације опреме и материјала сачини тако да буду прецизни, јасни и у складу са осталим деловима документације и Законом о јавним набавкама, без неоправданог давања предности одређеној опреми или материјалу и без неоправданог довођења одређених привредних субјеката у повољнији или у неповољнији положај;
6. у време трајања поступка јавне набавке за извођење радова, на захтев Наручиоца, пружа стручну помоћ и доставља појашњења, у складу са овим уговором;
7. уколико се током извођења радова појаве нејасноће у вези са техничком документацијом из овог уговора, Пружалац услуге је у обавези да на позив Наручиоца и о свом трошку достави потребне исправке, допуне или објашњења и то у разумном року који одреди Наручилац;
8. све недостатке у изради техничке документације отклони након првог добијања примедби на начин да након поновног прегледа документације добије позитивно мишљење.

Пружалац услуге се такође обавезује да поверљиве информације које је сазнао у вези са овим уговором неће користити у друге сврхе, осим за испуњење уговорних обавеза, као и да их неће открити трећем лицу, осим уколико је то неопходно за извршење предмета овог уговора, уз претходну сагласност Наручиоца.

Обавеза из претходног става овог члана не односи се на информације које је Пружалац услуге дужан да саопшти у складу са позитивноправним прописима.

У случају да дође до откривања поверљивих информација без претходне сагласности Наручиоца, Пружалац услуге је дужан да без одлагања о томе обавести Наручиоца, а у случају да је Наручилац том приликом претрпео штету, Пружалац услуге је дужан да је накнади.

**Обавезе Наручиоца**

Члан 8.

Наручилац се обавезује да:

1. обезбеди:
* имовинско – правни основ за парцелу и постојеће објекте који су предмет пројекта,
* копије све документације коју поседује која је од користи за извршење услуге,
1. након провере достављених доказа о испуњењу услова, именује Главног пројектанта, на предлог Пружаоца услуге;
2. обезбеди вршење техничке контроле у току израде техничке документације;
3. потпише Пројектни задатак;
4. у циљу давања сагласности на израђене пројекте, остале делове техничке документације и другу документацију, изврши преглед истих и Пружаоцу услуге достави евентуалне примедбе на достављену документацију, у року од 15 дана од дана пријема документације.
5. исплати Пружаоцу услуге уговорену цену за израду техничке документације на начин и у роковима из овог уговора.

Члан 9.

Укупна уговорена цена услуге из члана 1. овог уговора, износи \_\_\_\_\_\_\_\_\_\_\_\_\_\_\_\_\_\_\_динара без обрачунатог ПДВ-а, односно \_\_\_\_\_\_\_\_\_\_\_\_\_\_\_\_\_\_\_динара са ПДВ-ом.

Наручилац ће Пружаоцу услуге платити уговорену цену из става 1. овог члана, на следећи начин:

* 10% од укупне уговорене вредности услуге, по исходовању Локацијских услова, у року од 45 дана од дана пријема исправно испостављене фактуре.
* 30% од укупне уговорене вредности услуге, по издавању Грађевинске дозволе, у року од 45 дана од дана пријема исправно испостављене фактуре.
* 30% од укупне уговорене вредности услуге, по изради Пројекта за извођење (ПЗИ) и Главног пројекта заштите од пожара, прибављању позитивног мишљења на пројекат од стране вршиоца техничке контроле, одобрења пројекта од стране Наручиоца, подношења захтева за сагласност органа надлежног за послове за заштиту од пожара на техничку документацију, у року од 45 дана од дана пријема исправно испостављене фактуре.
* 30% од укупне уговорене вредности услуге, по исходовању сагласности органа надлежног за послове заштите од пожара на техничку документацију и сагласности надлежног органа на студију о процени утицаја на животну средину, уколико буде утврђена обавеза прибављања сагласности на процену утицаја, и по достављању техничког дела документације потребне за спровођење поступка јавне набавке извођења радова, одобрене од стране Наручиоца, у року од 45 дана од дана пријема исправно испостављене фактуре.

Пружалац услуге је у обавези да уз фактуру достави Записник о пруженој услузи, потписан од стране овлашћених лица Наручиоца и овлашћеног лица Пружаоца услуге, као и да фактуру региструје преко одговарајуће веб апликације која је саставни део система електронских фактура у складу са важећим Законом о електронском фактурисању, као и важећим Правилником о начину и поступку регистровања за приступ систему електронских фактура, начину приступања и коришћења система електронских фактура и начину коришћења података који су доступни у систему електронских фактура.

Уговорне стране су сагласне да су цене из Понуде Пружаоца услуге фиксне и непроменљиве до коначног извршења уговорених обавеза. Пружалац услуге, у оквиру уговореног обима посла, не може тражити повећање уговорене цене, нити обрачун разлике у цени, ни у случају ако уложи више рада него што је предвидео, нити уколико извршење уговорених послова изазове веће трошкове него што је Пружалац услуге предвидео. Обавезе које ће доспевати по овом уговору у наредној буџетској години или годинама, биће реализоване највише до износа средстава који ће за ту намену бити одобрен у тој буџетској години.

Плаћање ће се извршити преносом средстава на текући рачун Пружаоца услуге, који буде наведен на достављеном предрачуну, односно рачуну.

**Квалитативни и квантитативни пријем услуга**

Члан 10.

Овлашћено/а лице/а Наручиоца за вршење квалитативног и квантитативног пријема уговорених услуга и овлашћено лице Пружаоца услуга сачиниће записник о пријему пружених услуга, у коме се констатује извршење обавеза Пружаоца услуга у уговореном обиму, квалитету и року, у свему у складу са Техничким спецификацијама.

Записник је саставни део документације за извршење уговорених финансијских обавеза Наручиоца и сачињавa се у два истоветна примерка од чега по један примерак задржава свака уговорна страна.

Уколико се у току пријема услуге утврди да услуга није извршена у уговореном обиму и квалитету, неће се сачинити записник о пријему услуге, већ ће се сачинити Рекламациони записник у којем се констатује у чему извршена услуга није у складу са уговором.

Пружалац услуге је у обавези да поступи по примедбама из Рекламационог записника и изврши услугу, у уговореном обиму, квалитету и року.

**Средства финансијског обезбеђења**

Члан 11.

Пружалац услуге се обавезује да у року од 15 (петнаест) дана од дана закључења Уговора достави Наручиоцу банкарску гаранцију за извршење уговорних обавеза у висини од 10% од вредности уговореног посла без ПДВ-а, са клаузулама „безусловна“, „неопозива“, „без права на приговор“ и „наплатива на први позив“, са важношћу гаранције најмање 30 дана дуже од уговореног рока за коначно извршење посла.

Пружалац услуге се обавезује да наведену банкарску гаранцију продужи у случају продужења рока за извршење уговореног посла, са важношћу продужене гаранције најмање 30 дана дуже од уговореног новог рока за извршење посла.

У случају да Пружалац услуге једнострано раскине уговор без оправданог разлога, односно разлога који нису на страни Наручиоца, или уколико не изврши или касни са извршењем уговорених обавеза, Наручилац може активирати наведено средство финансијског обезбеђења.

Уколико Пружалац услуге не достави наведену банкарску гаранцију у року из овог члана, Наручилац може да активира и наплати финансијско средство обезбеђења за озбиљност понуде и једнострано раскине уговор.

**Осигурање**

Члан 12.

Пружалац услуге се обавезује да у року од 15 (петнаест) дана од дана закључења уговора достави Наручиоцу Полису осигурања од професионалне одговорности у свему према важећем Правилнику о условима осигурања од професионалне одговорности.

Намена овог осигурања је да врши обезбеђење и обештећење Наручиоца од штета које проистекну као последица учињене професионалне грешке, несавесног или нестручног пропуста Пружаоца услуге који је у супротности са прописима и правилима струке.

Уколико Пружалац услуге не достави полису осигурања од професионалне одговорности у року из става 1. овог члана, Наручилац може да активира и наплати финансијско средство обезбеђења за извршење уговорних обавеза и једнострано раскине уговор.

Члан 13.

Уколико се током извођења радова појаве нејасноће у вези са техничком документацијом из овог уговора, Пружалац услуге је у обавези да на позив Наручиоца и о свом трошку достави потребне исправке, допуне или објашњења и то у разумном року који одреди Наручилац.

Уколико се након завршетка извођења радова утврди да објекат има недостатке, за које се утврди да су последица грешака у техничкој документацији, Наручилац има право на накнаду штете кроз достављену полису осигурања од професионалне одговорности или на други начин.

**Уговорна казна**

Члан 14.

У случају да Пружалац услуге не изврши комплетну уговорену услугу у року из члана 5. овог уговора, дужан је да Наручиоцу плати уговорну казну у износу од 2‰ (два промила) без ПДВ-а од укупне уговорене вредности услуге, за сваки дан закашњења, с тим што укупан износ уговорне казне не може бити већи од 10% од укупно уговорене вредности услуге без ПДВ-а. За обрачунату уговорну казну, трајно ће се умањити испостављени рачун. Наручилац задржава право да износ обрачунате уговорне казне наплати активирањем достављене банкарске гаранције за испуњење уговорних обавеза, уместо умањења наведеног рачуна.

У случају да Пружалац услуге не изврши уговорене послове ни након 60 дана од истека уговореног рока за комплетно извршење услуге, Наручилац има право да, поред уговорне казне, активира и у целости наплати банкарску гаранцију за извршење уговорних обавеза, као и да захтева накнаду штете, до пуног износа штете.

Уколико Пружалац услуге из неоправданих разлога прекине са извршењем уговорених послова или одустане од даљег пружања услуге, Наручилац има право да раскине овај уговор, уз наплату гаранције за извршење уговорних обавеза, као и да захтева накнаду штете кроз достављену полису осигурања од професионалне одговорности или на други начин.

Пружалац услуге не одговара за доцњу насталу из разлога које није скривио или за коју је одговоран Наручилац.

Уколико је Наручилац због закашњења Пружаоца услуге претрпео штету која је већа од износа уговорне казне, има право захтевати разлику до потпуне накнаде штете.

**Раскид уговора**

Члан 15.

Наручилац има право на једнострани раскид Уговора у следећим случајевима:

* уколико Пружалац услуге не отклони о свом трошку недостатке у изради техничке документације која је предмет овог уговора, а које примете Наручилац, вршилац техничке контроле, надлежне институције за издавање услова, сагласности, одобрења и дозвола,
* уколико извршена услуга која је предмет овог уговора, на основу мишљења вршиоца техничке контроле или других надлежних институција, има такве недостатке који је чине неупотребљивом или се изврши противно изричитим условима из уговора;
* уколико Пружалац услуге из неоправданих разлога прекине са извршењем уговорене услуге или одустане од даљег пружања услуге;
* у свим другим случајевима када Пружалац услуге не испуњава своје обавезе у складу са овим уговором.

У случају једностраног раскида уговора Наручилац има право да за предметну услугу ангажује другог привредног субјекта и наплати банкарску гаранцију за испуњење уговорних обавеза у целости.

Уговор се раскида писаном изјавом која се доставља другој уговорној страни са отказним роком од 15 дана, која мора садржати основ за раскид уговора. Сву штету која настане раскидом овог уговора сноси она уговорна страна која је скривила раскид уговора.

Уговор се може раскинути и писаним споразумом између уговорних страна којим ће се регулисати међусобна права и обавезе.

Уколико Наручилац у току реализације овог уговора претрпи штету која је последица неиспуњавања уговорених обавеза од стране Пружаоца услуге, Пружалац услуге је одговоран за штету коју је Наручилац у том случају претрпео и дужан је да је надокнади.

**Право располагања техничком документацијом**

Члан 16.

Наручилац стиче право искључивог располагања техничком документацијом и другом документацијом која настане у току пружања уговорене услуге.

**Извештавање**

Члан 17.

Пружалац услуге је у обавези да Наручиоцу доставља месечне извештаје о детаљним извршеним активностима и потенцијалним проблемима, потписане од стране овлашћеног лица Пружаоца услуге, најкасније до 7-ог дана у месецу, за претходни месец.

Наручилац може изнети примедбе на достављени месечни извештај из претходног става, у ком случају је Пружалац услуге дужан да отклони недостатке у извештају у складу са примедбама Наручиоца и у року од 8 дана Наручиоцу достави нови усклађени месечни извештај. Сви извештаји морају бити написани на српском језику и морају бити у формату који је договорен са Наручиоцем.

**Формат документације**

Члан 18.

Пружалац услуге се обавезује да изради сву техничку документацију на српском језику. Пружалац услуге доставља техничку документацију Наручиоцу у електронском облику и на папиру.

Електронски облик подразумева отворене (са могућношћу прављења измена) и „pdf“ формате. Отворени формат подразумева:

* цртеже у форматима: ifc, rvt и dwg,
* предмере и предрачуне радова, као и спецификације у форматима: xlsx/xls,
* текстуалну документацију у форматима: docx/doc и xlsx/xls,
* прорачуне у форматима: docx/doc, xlsx/xls и другим форматима,
* pdf и dwfx формате за техничку документацију која ће бити достављена кроз ЦИС и оверена електронским потписима у складу са важећим Правилником о поступку спровођења обједињене процедуре електронским путем.

Техничка документација у електронском формату се доставља у по 3 (три) примерка на УСБ-овима, сукцесивно, за сваки ниво израде техничке документације.

Техничка документација у папирном облику доставља се у по 4 (четири) примерка.

Током пружања услуге и израде техничке документације, Пружалац услуге је обавезан да достави и штампани материјал - цртеже за потребе састанака, континуирано праћење, координацију и комуникацију.

**Завршне одредбе**

Члан 19.

 Уговаране стране су сагласне да све евентуалне спорове који настану из овог уговора реше мирним путем, а уколико до споразума не дође, сагласне су да је надлежан Привредни суд према седишту Наручиоца.

У случају евентуалних неслагања уговорних страна у погледу примене одредби овог уговора примењиваће се одредбе Закона о планирању и изградњи, Закона о облигационим односима и других позитивноправних прописа релеватних за реализацију уговора.

Члан 20.

Овај уговор ступа на снагу даном потписивања од стране обе уговорне стране, датумом последњег потписа.

Члан 21.

Овај уговор је сачињен у 6 (шест) истоветних примерака, од којих обе уговорне стране задржавају по 3 (три) примерка.

 **НАРУЧИЛАЦ ПРУЖАЛАЦ УСЛУГЕ**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*Напомена:*

*Уговор о јавној набавци може да се закључи у електронској форми, у складу са законом којим се уређује електронски документ и законом којим се уређује електронски потпис.*

**10. УПУТСТВО ПОНУЂАЧИМА КАКО ДА САЧИНЕ ПОНУДУ**

*Део конкурсне документације који се формира путем Портала*

**Подаци о наручиоцу**

|  |  |
| --- | --- |
| Наручилац: |  |
| Порески идентификациони број (ПИБ): |  |
| Адреса: |  |
| Интернет страница: |  |

**Основни подаци о поступку**

|  |  |
| --- | --- |
| Назив поступка: | Израда техничке документације за реконструкцију и доградњу објекта Дома здравља |
| Референтни број: |  **/24** |
| Врста поступка: | **Отворени поступак** |
| Врста предмета набавке: | **Услуге** |
| Опис: |  |
| Рок за подношење: |  |

**Карактеристике поступка јавне набавке** *(инструменти и технике)* Закључује се уговор о јавној набавци.

**Опис предмета / партија**

Израда техничке документације за реконструкцију и доградњу објекта Дома здравља.

**Опис набавке:**

*(Портал јавних набавки повлачи наведене податке)*

Наручилац је дефинисао критеријуме за доделу уговора на основу:

*(Портал јавних набавки повлачи наведене податке)*

Начин рангирања прихватљивих понуда:

*(Портал јавних набавки повлачи наведене податке)*

**Електронска комуникација и размена података на Порталу јавних набавки**

У поступку се захтева електронска комуникација.

Понуда / пријава се подноси путем Портала јавних набавки на начин описан у овом упутству.

Корисник заинтересован за поступак јавне набавке комуницира са наручиоцем искључиво путем Портала јавних набавки.

Корисник Портала јавних набавки може да се заинтересује за објављен поступак јавне набавке тако што је преузео конкурсну документацију или означио своју заинтересованост.

Документацији у овом поступку јавне набавке на Порталу јавних набавки приступа се на **страници поступка: *https://jnportal.ujn.gov.rs/tender-eo/\_\_\_\_***

Радње у поступку јавне набавке које можете спроводити на тој страници поступка:

* **слање** **захтева за додатним информацијама или појашњењем у вези са документацијом о набавци** као и **указивање наручиоцу на евентуално уочене недостатке и неправилности у документацији о набавци** [vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3822/Zahtev-za-dodatnim-informacijama-ili-poja%C5%A1njenjima-u-vezi-sa-dokumentacijom-o-nabavci)
* [ф](https://gizsr.visualstudio.com/Uputstva/_wiki/wikis/Uputstva/3822/Zahtev-za-dodatnim-informacijama-ili-poja%C5%A1njenjima-u-vezi-sa-dokumentacijom-o-nabavci)ормирање **групе понуђача**

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3854/Formiranje-grupe-ponu%C4%91a%C4%8Da-i-podno%C5%A1enje-ponude-u-ime-grupe-ponu%C4%91a%C4%8Da)

* припрема и подношење **понуде**

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3853/Priprema-i-podno%C5%A1enje-ponuda-i-prijava-putem-Portala)

* **попуњавање е-Изјаве о испуњености критеријума за квалитативни избор привредног субјекта**

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3863/e-Izjava-o-ispunjenosti-kriterijuma-za-kvalitativni-izbor-privrednog-subjekta)

* **додела права на поступак** *(лицу у привредном субјекту)*

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3867/Dodela-prava-na-postupak-%E2%80%93-ponu%C4%91a%C4%8Di)

* [с](https://gizsr.visualstudio.com/Uputstva/_wiki/wikis/Uputstva/3867/Dodela-prava-na-postupak-%E2%80%93-ponu%C4%91a%C4%8Di)лање **захтева за заштиту права**

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3945/e-Zahtev-za-za%C5%A1titu-prava)

* [**д**](https://gizsr.visualstudio.com/Uputstva/_wiki/wikis/Uputstva/3945/e-Zahtev-za-za%C5%A1titu-prava)**одела овлашћења пуномоћнику за заступање у поступку заштите права**

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3942/Punomo%C4%87nik-u-postupku-za%C5%A1tite-prava)

Привредни субјект може путем Портала јавних набавки да тражи од наручиоца додатне информације или појашњења у вези са документацијом о набавци, при чему може да укаже наручиоцу уколико сматра да постоје недостаци или неправилности у документацији о набавци, и то најкасније **8** *(податак наводи наручилац)* дана пре истека рока за подношење.

**Сандуче електронске поште у поступку**

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3795/Sandu%C4%8De)

Корисник заинтересован за поступак током трајања поступка јавне набавке путем сандучета електронске поште на Порталу добија следеће информације:

* Измене конкурсне документације
* Додатне информације или појашњења у вези са документацијом о набавци
* Измене електронског каталога
* Одлука о додели / обустави
* Објављени огласи о јавној набавци

Корисник односно привредни субјект који учествује у поступку кроз сандуче путем Портала прима:

* Потврда о успешно поднетој понуди / пријави
* Потврда о успешно поднетој измени / допуни понуде / пријаве
* Потврда о опозиву понуде / пријаве
* Позив за подношење понуда
* Позив за учешће у е-лицитацији
* Записник о отварању понуда

Корисник прима копије порука и на адресу е-поште са којом се регистровао на Порталу.

**Припремање и подношење понуде / пријаве**

Привредни субјект сачињава понуду/пријаву на Порталу јавних набавки према структури и садржини коју је дефинисао Наручилац приликом припреме поступка јавне набавке на Порталу.

Привредни субјект који подноси понуду / пријаву мора да буде регистрован на Порталу са најмање једним, а пожељно више корисника (односно корисничких налога). [vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3874/Upravljanje-podacima-o-organizaciji-i-korisni%C4%8Dkim-nalozima-%E2%80%93-ponu%C4%91a%C4%8Di)

Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.

Понуђач може да поднесе само једну понуду осим у случају када је дозвољено или се захтева подношење понуде са варијантама.

Детаљно упутство о припреми понуде путем Портала:

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3859/Priprema-i-podno%C5%A1enje-ponude-u-otvorenom-postupku?anchor=7.-u%C4%8Ditajte-dokumente-koje-prila%C5%BEete-uz-ponudu)

**Рок за подношење понуда или пријава: \_\_\_\_\_\_\_\_\_\_\_\_**

**Језици на којима понуде или пријаве могу бити поднете: Српски**

**Изјава о интегритету**

У обрасцу понуде/пријаве понуђач/кандидат мора изјавом о интегритету да потврди под пуном материјалном и кривичном одговорношћу да је своју понуду/пријаву поднео независно, без договора са другим понуђачима/кандидатима или заинтересованим лицима и да гарантује тачност података у понуди/пријави.

**Припремање и подношење заједничке понуде / пријаве**

На страници поступка јавне набавке на Порталу привредни субјект може да креира групу привредних субјеката (понуђача / кандидата) ради подношења заједничке понуде/пријаве.

Члан групе привредних субјеката који подноси понуду / пријаву мора бити овлашћен за подношење заједничке понуде / пријаве у име групе. Овлашћење за подношење понуде / пријаве у име групе привредних субјеката, чланови групе дају путем Портала јавних набавки. Сви чланови групе треба да буду регистровани корисници Портала јавних набавки.

Више о формирању групе привредних субјеката:

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3854/Formiranje-grupe-ponu%C4%91a%C4%8Da-i-podno%C5%A1enje-ponude-u-ime-grupe-ponu%C4%91a%C4%8Da)

Понуду / пријаву припрема и подноси члан групе овлашћен за подношење заједничке понуде / пријаве у име групе привредних субјеката.

У случају заједничке понуде / пријаве подаци о члановима групе део су обрасца понуде / пријаве.

Код попуњавања обрасца понуде групе понуђача на Порталу јавних набавки треба да се наведе вредност или проценат вредности набавке те предмет или количину предмета набавке коју ће извршавати сваки члан групе према споразуму. Код попуњавања обрасца пријаве групе кандидата ти подаци наводе се ако су познати.

Сви чланови групе привредних субјеката треба да попуне Изјаву о испуњености критеријума за квалитативни избор привредног субјекта.

**Припрема понуде / пријаве са подизвођачем**

Уколико понуда/пријава укључује подизвођаче, они треба да буду регистровани корисници Портала јавних набавки, али не треба да дају сагласност привредном субјекту за подношење понуде/пријаве путем Портала.

Привредни субјект који намерава да извршење дела уговора повери подизвођачу, дужан је за сваког појединог подизвођача наведе:

1. податке о подизвођачу *(назив подизвођача, адреса, матични број, порески идентификациони број, име особе за контакт)*.
2. податке о делу уговора који ће се поверити подизвођачу *(по предмету или у количини, вредности или проценту)*.
3. податак да ли подизвођач захтева да му наручилац непосредно плаћа доспела потраживања за део уговора који је он извршио.

Привредни субјект је дужан да за сваког подизвођача у понуди / пријави достави Изјаву о испуњености критеријума за квалитативни избор привредног субјекта.

**Припрема докумената у оквиру понуде / пријаве**

Привредни субјект учитава документе понуде / пријаве према дефинисаној структури. Подржани формати и величина докумената прописани су Упутством за коришћење Портала јавних набавки. У случају да поједини документ превазилази величину омогућену на Порталу јавних набавки, препоручено је коришћење компресије докумената или дељење документа у мање делове и учитавање мањих и/или компресованих докумената на Портал јавних набавки.

Документе које учитава у оквиру понуде / пријаве привредни субјект не сме да криптује. Портал јавних набавки криптује понуде / пријаве и њихове делове и чува тајност садржине понуда / пријава као и информацију о идентитету привредног субјекта до датума и времена отварања понуда.

Привредни субјект може да припрема, учитава на Портал (*Страница поступка  Понуде или Пријаве  Припрема документације*) документе које намерава да прилаже у оквиру понуде / пријаве. [vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3859/Priprema-i-podno%C5%A1enje-ponude-u-otvorenom-postupku?anchor=7.-u%C4%8Ditajte-dokumente-koje-prila%C5%BEete-uz-ponudu)

Наручилац је дефинисао да уз понуде / пријаве за предмет / партије захтева следеће документе.

**За предмет / партију:** Израда техничке документације за реконструкцију и доградњу објекта Дома здравља

**Наручилац захтева да понуђач у својој понуди / пријави приложи следеће документе:**

**Образац понуде / пријаве** - Портал аутоматски формира попуњени образац понуде / пријаве на основу података које је привредни субјект уписао на Порталу;

**Образац структуре понуђене цене** - Привредни субјект попуњава образац структуре понуђене цене у складу са упутсвом које је саставни део самог обрасца;

**Образац трошкова припреме понуде -**

Трошкове припремања и подношења понуде сноси искључиво понуђач и не може да тражи од наручиоца накнаду трошкова. Ако је поступак јавне набавке обустављен из разлога који су на страни наручиоца, наручилац је дужан да понуђачу надокнади трошкове израде узорка или модела, ако су израђени у складу са техничким спецификацијама наручиоца и трошкове прибављања средстава обезбеђења, под условом да је понуђач тражио накнаду наведених трошкова у својој понуди.

Напомена: достављање овог обрасца није обавезно

**Средство обезбеђења за озбиљност понуде**

Подаци о врсти, садржини, начину подношења, висини и роковима обезбеђења испуњења обавеза понуђача наведенису у посебном поглављу ових Упутстава.

**Изјава о испуњености критеријума за квалитативни избор привредног субјекта** - Портал аутоматски формира попуњени образац Изјаве на основу података које је привредни субјект уписао на Порталу.

**Друга документа**

**Документацију којом понуђач доказује специфично искуство кључних експерата (које понуђач предлаже у понуди за извршење уговора о јавној набавци), које се вреднује као елемент критеријума за доделу уговора:**

* важеће лиценце Инжењерске коморе Србије,
* за сва лица запослена код понуђача: пријаве/одјаве на обавезно социјално осигурање издате од надлежног Фонда ПИО (образац М (или М3-А) или важеће уговоре о раду,
* за сва лица која су ангажована код понуђача по основу другог облика радног ангажовања (за лица ангажована ван радног односа): важеће уговоре о радном ангажовању,
* Радне биографије, у којима морају бити наведени подаци о референтним услугама израде техничке документације, објекту, и врсти радова који су предмет техничке документације,
* Потврде потписане од стране наручилаца услуга израде техничке документације, у којима су наведени подаци:
* назив и седиште наручиоца услуге,
* назив и број телефона контакт особе наручиоца,
* име и презиме главног пројектанта, односно одговорног пројектанта на референтном пројекту,
* навод да је на основу израђене техничке документације исходована Грађевинска дозвола или Решење о одобрењу за извођење радова, као и да ли је прибављена Сагласност органа надлежног за послове заштите од пожара на техничку документацију,
* период реализације услуге израде техничке документације, предмет израђене техничке документације са називом објекта, локацијом, бруто развијеном грађевинском површином објекта и класом објекта.

Уколико понуђач не достави тражене доказе, сматраће се да не поседује специфично искуство кључног експерта за које није доставио доказе.

Уз сваки тражени документ привредни субјект може да учита више докумената, ако се документ састоји од више делова.

Приликом учитавања докумената на Портал јавних набавки привредни субјект на Порталу означава да ли је поједини документ понуде поверљив (у складу са чланом 38. Закона о јавним набавкама), наводи правни основ на основу којег су документи означени поверљивим и образлаже разлог(е) поверљивости. У случају да одређени документ има само поједине делове поверљиве, пре учитавања тог документа на Портал, потребно је да привредни субјект издвоји поверљиве делове у засебни документ, означи га поверљивим, и тако га учита на Портал јавних набавки. Делове који нису поверљиви, потребно је раздвојити у засебни документ или документе и тако их учитати на Портал јавних набавки. Нити један део електронске понуде / пријаве не потписује се, није потребан печат нити је потребно скенирање докумената.

**Изјава о испуњености критеријума за квалитативни избор привредног субјекта**

Изјава о испуњености критеријума за квалитативни избор привредног субјекта попуњава се електронски на Порталу.

Део конкурсне документације **Критеријуми за квалитативни избор привредног субјекта са упутством** формиран је путем Портала и приложен конкурсној документацији.

Начин попуњавања е-Изјаве путем Портала:

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3863/e-Izjava-o-ispunjenosti-kriterijuma-za-kvalitativni-izbor-privrednog-subjekta)

Попуњавање Изјаве путем Портала, према дефинисаним критеријумима спроводи се на страници поступка под *Пријаве / Понуде  Нова Изјава или Изјаве у припреми* за ажурирање изјаве.

Чланови групе, подизвођачи или други субјекти чије капацитете привредни субјект користи попуњавају сваки своју е-Изјаву, а привредни субјект може да преузме попуњену е-Изјаву путем Портала и да ју приложи уз понуду / пријаву.

**Делови понуде / пријаве које није могуће доставити електронским путем**

У случају да део или делове понуде / пријаве није могуће доставити електронским средствима путем Портала јавних набавки (в. члан 45. став 3. Закона о јавним набавкама), привредни субјект је дужан да наведе у понуди / пријави тачан део или делове понуде / пријаве које подноси средствима која нису електронска.

Део или делове понуде / пријаве које није могуће доставити електронским средствима путем Портала јавних набавки привредни субјект подноси Наручиоцу до истека рока за подношење понуда / пријава путем поште, курирске службе или непосредно, у коверти или кутији, затвореној на начин да се приликом отварања може са сигурношћу да утврди да се први пут отвара.

Део или делове понуде / пријаве које није могуће доставити електронским средствима путем Портала јавних набавки привредни субјект подноси на адресу:

***УПИСАТИ ПОДАТКЕ О НАЗИВУ И СЕДИШТУ НАРУЧИОЦА***

Са назнаком:

Део понуде / пријаве за јавну набавку: Израда техничке документације за реконструкцију и доградњу објекта Дома здрављаРеферентни број:**\_\_/24** Број понуде:

НЕ ОТВАРАТИ

Приликом припреме понуде / пријаве на Порталу, привредни субјект наводи део или делове понуде / пријаве које ће доставити не-електронским начинима.

На полеђини коверте или на кутији треба навести назив и адресу привредног субјекта. У случају да део или делове понуде / пријаве подноси група привредних субјеката, на коверти је потребно назначити да се ради о групи привредних субјеката и навести називе и адресу свих чланова групе.

Део или делови понуде / пријаве сматрају се благовременим уколико су примљени од стране наручиоца до **\_\_\_\_\_24** до **\_:\_** часова.

Наручилац ће привредном субјекту предати потврду пријема. У потврди о пријему Наручилац ће навести датум и време пријема.

Део или делове понуде / пријаве које Наручилац није примио у року одређеном за подношење понуда / пријава, односно који је примљен по истеку дана и сата до којег се понуде / пријаве могу подносити, сматраће се неблаговременим.

Неблаговремени део или делове понуде / пријаве Наручилац ће по окончању поступка отварања вратити неотворене Понуђачу, са назнаком да су поднети неблаговремено.

**Попуњавање обрасца понуде**

Предмет / Партија:  Израда техничке документације за реконструкцију и доградњу објекта Дома здравља

Цена се исказује у динарима, са и без пореза на додату вредност, са урачунатим свим трошковима које понуђач има у реализацији предметне јавне набавке.

**Примена жреба**

Уколико након рангирања на основу критеријума за доделу и резервног критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које су најповољније након рангирања на основу критеријума за доделу и резервног критеријума.

Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће прво извући само један папир. Понуђачу чији назив буде на извученом папиру ће бити додељен уговор. Након извлачења првог папира наручилац извлачи преостале папире један по један те сходно редоследу којим су извучени рангира преостале понуђаче.

Понуђачима који не присуствују овом поступку, наручилац ће доставити записник извлачења путем жреба.

**Рок и начин плаћања**

Дефинисано моделом уговора

**Понуда мора бити важећа 90 дана од дана отварања понуда.**

Након уноса свих података привредни субјект генерише образац понуде / пријаве и може да прегледа податке понуде / пријаве пре него поднесе понуду / пријаву.

**Начин измене и допуне понуде / пријаве**

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3855/Ponuda-izmena-dopuna-ili-odustanak)

**Начин опозива понуде / пријаве**

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3855/Ponuda-izmena-dopuna-ili-odustanak)

**Подаци о врсти, садржини, начину подношења, висини и роковима обезбеђења испуњења обавеза понуђача**

**Средства обезбеђења за озбиљност понуде**

Понуђач је дужан да уз понуду достави оригинал банкарску гаранцију за озбиљност понуде у износу од 3% од вредности понуде, без ПДВ-а, са роком важења најмање 30 дана дужим од рока важења понуде.

Банкарска гаранција мора да буде са клаузулама ''неопозива'', ''безусловна'', ''наплатива на први позив'' и „без права на приговор“.

Банкарска гаранција мора да овлашћује Наручиоца да исту наплати уколико Понуђач:

1) одустане од своје понуде у року важења понуде, а након отварања понуда;

2) не достави доказе о испуњености критеријума за квалитативан избор привредног субјекта сходно члану 119. Закона о јавним набавкама;

3) без основа одбије да закључи уговор о јавној набавци и

4) не достави средство обезбеђења за добро извршење посла.

Оригинал банкарску гаранцију за озбиљност понуде привредни субјект доставља на адресу Наручиоца, наведену у овом упутству у делу: „Део или делове понуде / пријаве које није могуће доставити електронским средствима путем Портала јавних набавки“, најкасније до истека рока за подношење понуда.

**Средства обезбеђења за извршење уговора**

Изабрани најповољнији понуђач ће морати да достави следећа средства обезбеђења за извршење уговора:

* банкарску гаранцију за испуњење уговорних обавеза,
* полису осигурања од професионалне одговорности.

Средства обезбеђења за извршење уговора ближе су описана у моделу уговора.

**Отварање понуда / пријава**

**Подаци везани уз отварање понуда / пријава како је наведено у позиву**

Датум: \_\_\_. \_\_\_. 24. године

Локално време: **\_:\_**

Место:

**Подаци о овлашћеним лицима и поступку отварања:**

Отварање понуда је јавно и може присуствовати свако заинтересовано лице.

У поступку отварања понуда активно могу да учествују само овлашћени представници понуђача.

Пре почетка поступка јавног отварања понуда овлашћени представници понуђача, који ће учествовати у поступку отварања понуда, дужни су да наручиоцу предају оверено овлашћење на меморандуму Понуђача, на основу кога ће доказати овлашћење за активно учешће у поступку отварања понуда.

Наручилац није искључио јавност из поступка отварања понуда. На страници поступка Понуде  Отварање понуда понуђач може пратити одбројавање до отварања понуда. Након што Портал отвори понуде формира се записник о отварању понуда који је могуће преузети на страници поступка а истовремено се шаље понуђачима.

**Појашњења понуде / пријаве, облик и начин достављања доказа**

Након отварања понуда / пријава наручилац може да захтева додатна објашњења која ће му помоћи при прегледу, вредновању и упоређивању понуда / пријава, а може да врши и контролу (увид) код понуђача, односно његовог подизвођача.

Ако су подаци или документација, коју је привредни субјект доставио непотпуни или нејасни, наручилац може, поштујући начела једнакости и транспарентности, у примереном року који није краћи од пет дана, да путем Портала јавних набавки захтева од привредног субјекта, да достави неопходне информације или додатну документацију.

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3894/Komunikacija-naru%C4%8Dioca-i-ponu%C4%91a%C4%8Da-nakon-otvaranja-ponuda)

**Рок за доношење** **одлуке**

Одлуку о додели уговора наручилац доноси у року од 30 дана од истека рока за подношење понуда.

**Заштита права**

Захтев за заштиту права може да поднесе привредни субјект, односно понуђач који је имао или има интерес за доделу уговора у конкретном поступку јавне набавке и који указује да је због поступања наручиоца противно одредбама ЗЈН оштећен или би могла да настане штета услед доделе уговора, противно одредбама ЗЈН (у даљњем тексту: подносилац захтева).

Захтев за заштиту права подноси се електронским путем преко Портала јавних набавки истовремено наручиоцу и Републичкој комисији (у даљем тексту: Републичка комисија), при чему се дан подношења преко Портала јавних набавки, сматра даном пријема.

**Подношење захтева за заштиту права електронским путем**

[vidi opšte uputstvo za korisnike Portala](https://gizsr.visualstudio.com/Uputstva/_wiki/wikis/Uputstva/3937/Za%C5%A1tita-prava-na-Portalu)

Кораци:

* Упишите референтни број захтева
* Подаци о подносиоцу захтева, наручиоца и поступку за који се подноси захтев аутоматски се повлаче из система
* Уколико подносилац захтева радње у поступку предузима преко пуномоћника може овластити пуномоћника путем Портала јавних набавки
* Уколико се захтев подноси у име групе понуђача подносилац захтева треба да учита овлашћење осталих чланова групе или споразум из којег је развидно да има право да поднесе захтев у име групе
* Дефинишите да ли се захтев за заштиту права односи на предмет набавке у целини или на поједину партију предмета набавке (означите партије)
* Документи које је потребно учитати са вашег рачунара:
* Документ захтева за заштиту права (уз захтев можете такође учитати додатну документацију)
* Доказ о уплати таксе

**Прецизне информације о року(овима) за заштиту права**

Захтев за заштиту права може да се поднесе у току целог поступка јавне набавке, осим ако ЗЈН није другачије одређено, а најкасније у року од десет дана од дана објављивања на Порталу јавних набавки одлуке наручиоца којом се окончава поступак јавне набавке у складу са ЗЈН. Захтев за заштиту права којим се оспоравају радње наручиоца у вези са одређивањем врсте поступка, садржином јавног позива и конкурсном документацијом сматраће се благовременим ако је примљен од стране наручиоца најкасније три дана пре истека рока за подношење понуда, односно пријава, без обзира на начин достављања. Захтев за заштиту права којим се оспоравају радње наручиоца предузете након истека рока за подношење понуда подноси се у року од десет дана од дана објављивања одлуке наручиоца на Порталу јавних набавки, односно од дана пријема одлуке у случајевима када објављивање на Порталу јавних набавки није предвиђено ЗЈН. Након истека рока за подношење захтева за заштиту права, подносилац захтева не може да допуњава захтев изношењем разлога у вези са радњама које су предмет оспоравања у поднетом захтеву или оспоравањем других радњи наручиоца са којима је био или могао да буде упознат пре истека рока за подношење захтева за заштиту права, а које није истакао у поднетом захтеву.

Захтевом за заштиту права не могу да се оспоравају радње наручиоца предузете у поступку јавне набавке ако су подносиоцу захтева били или могли да буду познати разлози за његово подношење пре истека рока за подношење захтева, а подносилац захтева га није поднео пре истека тог рока. Ако је у истом поступку јавне набавке поново поднет захтев за заштиту права од стране истог подносиоца захтева, у том захтеву не могу да се оспоравају радње наручиоца за које је подносилац захтева знао или могао да зна приликом подношења претходног захтева. Предмет оспоравања у поступку заштите права не могу да буду евентуални недостаци или неправилности документације о набавци на које није указано у складу са чланом 97. ЗЈН. Наручилац објављује обавештење о поднетом захтеву за заштиту права на Порталу јавних набавки најкасније наредног дана од дана пријема захтева за заштиту права. Подношење захтева за заштиту права задржава наставак поступка јавне набавке од стране наручиоца до окончања поступка заштите права. Захтев за заштиту права мора да садржи податке из члана 217. ЗЈН.

Уколико подносилац захтева радње у поступку предузима преко пуномоћника, уз захтев за заштиту права доставља овлашћење за заступање у поступку заштите права. Подносилац захтева који има боравиште или пребивалиште, односно седиште у иностранству дужан је да у захтеву за заштиту права именује пуномоћника за примање писмена у Републици Србији, уз навођење свих података потребних за комуникацију са означеним лицем.

Приликом подношења захтева за заштиту права наручиоцу подносилац захтева је дужан да достави доказ о уплати таксе.

Доказ је сваки документ из кога се може да се утврди да је трансакција извршена на одговарајући износ из члана 225. ЗЈН и да се односи на предметни захтев за заштиту права.

Валидан доказ о извршеној уплати таксе, у складу са Упутством о уплати таксе за подношење захтева за заштиту права Републичке комисије, објављен је на сајту Републичке комисије.

Такса износи 120.000 динара.